ישיבת מליאה, כנסת 17, פרוטוקול מספר הישיבה השלושים-וארבע של הכנסת השבע-עשרה, 2006-07-11 00:00

דליה איציק: חברי חברי הכנסת, אדוני המזכיר, אדוני השר, אני מתכבדת לפתוח את ישיבת הכנסת היום, יום שלישי, ט"ו בתמוז התשס"ו, 11 ביולי 2006.

דליה איציק: חברי הכנסת, הסעיף הראשון על סדר-היום: נאומים בני דקה.

דליה איציק: נא להצביע.

דליה איציק: חברת הכנסת רונית תירוש, בבקשה.

רונית תירוש: גברתי היושבת-ראש, חברי חברי הכנסת, רציתי לנצל שוב את הבמה הזאת – אני מצטערת לנצל אותה – בנושא של אותה ילדה שנאנסה אין-ספור פעמים בבסיס חיל האוויר.

רונית תירוש: קראנו הבוקר שכנראה לא יוגשו כתבי אישום נגד איש מהנאשמים לכאורה, משתי סיבות: האחת, משום שהילדה הטעתה אותם בזה שהיא אמרה שהיא בת שש-עשרה וחצי, ואז זה לא מחיל עליהם את העבירה.

רונית תירוש: הדבר השני, ההורים, ובצדק מבחינתם, אינם מעוניינים שהילדה תעיד במשפטים הארוכים ותיחשף שוב למצוקות שהיא חוותה ואותן צלקות ייפתחו שוב.

רונית תירוש: אני מתריעה על כך וחושבת שחייבת להימצא דרך בפרקליטות ובחוגי המשפט, שלא להוציא את הנאשמים זכאים מחמת הספק או מחוסר ראיות על-פי הליך טכני כזה או אחר, רק משום שמדובר בקטינים.

רונית תירוש: הנושא הזה יכול לחזור על עצמו בצורות שונות של אינוס קטינים, ולא הייתי רוצה שרק בגלל לקונה טכנית שקיימת בחוק מי שצריך לבוא על עונשו לא יבוא על עונשו.

רונית תירוש: תודה רבה.

דליה איציק: תודה, גברתי.

דליה איציק: חבר הכנסת בן-ששון, בבקשה.

דליה איציק: עד שאתה נוטל את המיקרופון, תרשה לי להגיד שאמו של חבר הכנסת מאיר פרוש נפטרה.

דליה איציק: לוח המודעות כאן עוד לא מעודכן, ואנחנו נשים לוח אחר.

דליה איציק: אני מרגישה צורך לומר בשמכם – אני בטוחה שכולכם מצטרפים – שהמקום ינחם אותו ואת בני משפחתו.

ראובן ריבלין: צריך לומר שהיא גם רעייתו של השר לשעבר מנחם פרוש.

דליה איציק: נכון, היא גם רעייתו של השר לשעבר מנחם פרוש.

מנחם בן-ששון: גברתי היושבת-ראש, חברים, בדקה שיש לי נשוחח על שני מחקרים חדשים.

מנחם בן-ששון: האחד, מבצע שהוא גם מחקר וגם עניין חברתי – סטודנטים בטכניון הכינו תוכניות נגישות למוגבלים בעיר הכרמל.

מנחם בן-ששון: סטודנטים מהפקולטה לארכיטקטורה ובינוי ערים בטכניון הציעו לעיריית עיר הכרמל, שמורכבת מהכפרים דאלית-אל-כרמל ועוספיא, תוכניות לשיפור הנגישות לנכים ולמוגבלים.

מנחם בן-ששון: את הפרויקט יזמו ומבצעים מתנדבים מרפא"ל.

מנחם בן-ששון: פרופסור ארזה צ'רצ'מן, דיקנית הפקולטה לארכיטקטורה, אמרה כי בשום מקום בארץ לא היו סטודנטים זוכים לשיתוף פעולה שכזה.

מנחם בן-ששון: עריש חתום, תלמידה נכה, ריגשה את הנוכחים עד דמעות ואמרה: כולנו מנסים לתכנן את חיינו, אבל יש גם גורל, הוא זה שעצר אותי מן הבחינה הגופנית, והמסלול הזה הוא מסלול חלופי.

מנחם בן-ששון: באוניברסיטת בר-אילן הגיעו למסקנה ממחקר מרתק, כי התאנה היא הצמח המבוית הראשון בהיסטוריה.

מנחם בן-ששון: קבוצת חוקרים מהמעבדה לבוטניקה ארכיאולוגית באוניברסיטת בר-אילן גילתה ליד יריחו את הצמח הראשון בעולם שגודל באופן מכוון על-ידי בני-אדם.

מנחם בן-ששון: זוהי תגלית שמתפרסמת 100 שנה בדיוק לאחר שאהרן אהרונסון גילה את אם החיטה בראש-פינה, וגם אז העולם רעש.

מנחם בן-ששון: החידוש במחקר הוא תיארוך של תאנים לראשית התקופה הניאוליטית שעתה הוא לערך 11,000 שנה לפני היום.

דליה איציק: תודה, אדוני.

דליה איציק: חבר הכנסת מרציאנו.

דליה איציק: אחריו – חבר הכנסת עזמי בשארה.

יורם מרציאנו: גברתי היושבת-ראש, אדוני השר, עם כינון הממשלה שמעתי גם את ראש הממשלה בנאום הראשון שלו בכנסת כראש ממשלה וגם את שר האוצר בהצגת קווי היסוד הכלכליים שלו מדברים על פרויקט שיקום שכונות.

יורם מרציאנו: הם דיברו על החמלה החברתית ועל הצורך בהרחבת פרויקט שיקום שכונות, ואפילו אמרו שצריך להחזיר את זה למה שהיה בימי מנחם בגין עליו השלום.

יורם מרציאנו: מאוד האמנתי והסכמתי, אבל לצערי היום אני שומע שפרויקט שיקום שכונות הולך להתחסל.

יורם מרציאנו: מישהו החליט שלא צריך פרויקט שיקום שכונות, וכבר מתחילים בפיטורי עשרות מנהלי פרויקטים בארץ, וזאת בעבודה של משרד השיכון בראשות שר השיכון מר מאיר שטרית.

יורם מרציאנו: אני מנצל את הדקה הזאת כדי לומר גם לראש הממשלה, גם לשר האוצר וגם למאיר שטרית: נאה דורש נאה מקיים.

יורם מרציאנו: לא רק לומר אלא גם לבצע, ולא לעשות הפוך ממה שאתם אומרים.

יורם מרציאנו: תודה.

דליה איציק: תודה, אדוני.

דליה איציק: חבר הכנסת עזמי בשארה, ואחריו – חברת הכנסת שרה מרום-שלו.

עזמי בשארה: גברתי היושבת-ראש, חברי הכנסת, יש התפתחות אדירה במדינה הזאת - ראש מועצה מקומית נחשב למצליח אם הוא מצליח לשלם משכורות.

עזמי בשארה: כלומר, הוא כבר לא נבחן על הישגים.

עזמי בשארה: ההישג הכי גדול של ראש מועצה מקומית, לפחות במגזר הערבי, הוא שיש לו כסף לשלם משכורות.

עזמי בשארה: זה עכשיו הקריטריון של העת המודרנית.

עזמי בשארה: רק בגלל השגרה, אני רוצה להזכיר – אף שאסור שזה יהפוך לשגרה - שאנשים עובדים ולא מקבלים כסף על עבודתם.

עזמי בשארה: עראבה, טייבה, ראמה, באקה-אל-ע'רביה וג'ת - כבר חודשים שלא משלמים.

עזמי בשארה: במקום לפרק את המועצה לשתי מועצות כפי שזה היה, עשו ועדה קרואה.

עזמי בשארה: גברתי, אני מזכיר לחברי הכנסת ולשר היושב כאן אתנו, שעם כל הכבוד, הממשלה לא יכולה לצאת מהעניין נקייה ולומר שיש אנשים שעובדים קשה במדינה הזאת ולא מקבלים משכורת כבר שמונה חודשים.

עזמי בשארה: מישהו צריך לדאוג לזה שאיכשהו יהיה מסלול עוקף עיקולים בענייני משכורות.

דליה איציק: תודה לך, אדוני.

דליה איציק: חברת הכנסת שרה מרום-שלו.

שרה מרום שלו: כבוד היושבת-ראש, חברי כנסת נכבדים, אנו עדים בזמן האחרון שבאים גמלאים של בית-החולים "ביקור חולים" ואין להם שכר כבר חודשים.

שרה מרום שלו: לבית-החולים 270 גמלאים אשר נפלו קורבן לביורוקרטיה הישראלית, וכבר חודשים רבים הם חיים ללא פרנסה.

שרה מרום שלו: כונס הנכסים - - -

דליה איציק: חברת הכנסת שלו, סליחה שאני מפריעה לך, אומרים לי שזה נפתר.

שרה מרום שלו: לא.

דליה איציק: את מעודכנת עד לרגע זה?

שרה מרום שלו: כן.

שרה מרום שלו: כונס הנכסים הרשמי, משרד האוצר, ההסתדרות, בית-החולים, כולם מפילים אחד על השני את האחריות לאי-תשלום המשכורות לגמלאים.

שרה מרום שלו: אתמול התבשרנו, כי שר האוצר נפגש עם נציגי "ביקור חולים", שלא מקבלים את קצבאותיהם כבר חודשים רבים.

שרה מרום שלו: הבטיחו להם כי יטפלו בבעיה בהקדם, אך עדיין אין תשובה.

שרה מרום שלו: אני שואלת, מתי תיפתר הבעיה?

דליה איציק: תודה לך.

דליה איציק: חבר הכנסת טלב אלסאנע, ואחריו - חברת הכנסת נאדיה חילו.

טלב אלסאנע: גברתי היושבת-ראש, חברי הכנסת, כבוד השר, ביישוב הבדואי הלא-מוכר סעווה מתגוררת ילדה בשם אינאס אל-אטרש.

טלב אלסאנע: היא בת שלוש שנים.

טלב אלסאנע: לאחרונה היא לקתה במחלת סרטן קשה, והוריה התמודדו עם המחלה.

טלב אלסאנע: היא מתגוררת ביישוב לא מוכר, כמו 80,000 תושבים שמתגוררים ביישובים לא מוכרים.

טלב אלסאנע: היא היתה זקוקה לציוד רפואי שפועל במשך 24 שעות ביממה, ולכן הם הגישו בקשה להתחבר לרשת החשמל העוברת מטרים בודדים מהבית, אולם חברת החשמל וגם משרד התשתיות השיבו פניהם ריקם, בטענה שהבית ביישוב לא מוכר והבית ללא היתר.

טלב אלסאנע: הם ניסו להתמודד בדרכים אחרות, אבל הדבר המדהים ביותר הוא שגורמי התכנון והבנייה בנגב הוציאו צו הריסה לבית שלה, כאשר יש אלפי בתים שנמצאים באותו מצב ללא היתר ובאופן לא חוקי, כי תושבי היישובים האלה מבקשים שיאשרו להם תוכניות מיתאר ויאפשרו להם להתגורר שם כדין.

טלב אלסאנע: אני פונה מכאן לשר ולגורמי התכנון - כמו שהסטטוס של שאר הבתים הוא שאנשים מתגוררים בבית ללא היתר עד שתינתן להם אפשרות אלטרנטיבית, שיישאר גם הבית של אינאס אל-אטרש קיים על מנת לאפשר להורים להתמודד עם הבעיה של הבת שלהם במקום שיישארו ללא קורת-גג.

טלב אלסאנע: תודה רבה.

דליה איציק: אדוני השר, עד שחברת הכנסת נאדיה חילו תתפוס את המיקרופון, אני רוצה להציע כאן הצעה, שעוד נדבר עליה; עוד לא התייעצתי עם חבר הכנסת רובי ריבלין.

דליה איציק: יש פה בעיות ספציפיות שמועלות, שאת חלקן אפשר לפתור לפעמים בטלפון אחד.

דליה איציק: צריך לדבר עם הממשלה ולראות אם אפשר לשכלל את הכלי הזה, נאומים בני דקה.

דליה איציק: השר שנמצא כאן יוכל לקבל מייד את השאלות והממשלה תואיל בטובה להשיב, כי הכלים הללו נמצאים ברובם אצל הממשלה ויש כמה שאלות שאפשר להשיב עליהן.

דליה איציק: כך היינו יכולים לקיים את הדיון הזה באופן יותר טוב ויותר יעיל.

דליה איציק: אני אדבר אתך על זה, אבל נראה לי שזה פתרון שיכול לייעל את הכלי הזה.

נאדיה חילו: גברתי היושבת-ראש, חברי חברי הכנסת, אני רוצה לחרוג ממנהגי ולשבח את משרד החינוך, שהשכיל לראשונה להפעיל מגשרים בסכסוכים בבתי-הספר.

נאדיה חילו: תופעת האלימות בקרב תלמידים, הנהלות ומורים הולכת ומתרחבת, ושיטת הגישור נותנת מקום של כבוד לכל השותפים למנגנון הזה, שהוא מנגנון מאוד מאוד חשוב.

נאדיה חילו: אני מקווה שהשיטה הזאת תמגר או תפחית את האלימות בבית-הספר, והייתי מציעה למשרד החינוך להרחיב את ההתייחסות ולהמציא פתרונות יצירתיים גם לשם מיגור תופעת השימוש בסמים ובאלכוהול בקרב בני-הנוער.

נאדיה חילו: תודה.

דליה איציק: תודה, גברתי.

דליה איציק: חבר הכנסת הלפרט, ואחריו - חבר הכנסת ג'מאל זחאלקה.

שמואל הלפרט: כבוד היושבת-ראש, כנסת נכבדה, אתמול פורסם בעיתון "ידיעות אחרונות": "קצין בכיר במערכת הביטחון העריך כי הערים הבאות שעלולות לספוג ירי מהרצועה הן אשדוד, קריית-גת ואופקים".

שמואל הלפרט: לדברי הקצין, ארגוני הטרור מייצרים ומצטיידים בטילים מסוג "גראד" לטווח של 22 קילומטר.

שמואל הלפרט: במקביל הודיע אתמול ראש הממשלה, שהוא נחוש להמשיך בדרך של רעיון ההתכנסות, שאם, חס ושלום, יבוצע, יתאפשר ירי טילים על מרכז הארץ, גוש-דן, נמל התעופה ועוד.

שמואל הלפרט: אני רוצה לשאול את ראש הממשלה, לאור הפרסומים שלפיהם גורמים ביטחוניים תוהים על הגיון ההתנתקות שנעשתה, ולאור דבריו של ראש הממשלה מאתמול כי מאז הנסיגה מרצועת-עזה לא זכו אזרחי ישראל ליום אחד של מנוחה, האם אין מקום להקפיא את הרעיון של התכנסות נוספת?

דליה איציק: תודה, אדוני.

דליה איציק: חבר הכנסת ג'מאל זחאלקה, ואחריו - חבר הכנסת מגלי והבה.

ג'מאל זחאלקה: כבוד היושבת-ראש, רבותי חברי הכנסת, השר אדרי, אתמול התעורר ויכוח בקשר להחלטת הממשלה על הכרזת אזור פיתוח א' בענייני תעשייה ותיירות בסקטור הערבי.

ג'מאל זחאלקה: קודם כול, אנחנו מברכים.

ג'מאל זחאלקה: זאת החלטה טובה, מצוינת, בכיוון הנכון, וזה מה שדרשנו כל הזמן.

ג'מאל זחאלקה: אבל, כדי להפוך אותה להחלטה אמיתית עם השפעה אמיתית, צריך לעשות עוד שני צעדים.

ג'מאל זחאלקה: ראשית, ההחלטה היא רק לשלושה חודשים, ובשלושה חודשים אי-אפשר לעשות שום דבר.

ג'מאל זחאלקה: לכן צריך כבר עכשיו להתחיל לחשוב שממשיכים אותה.

ג'מאל זחאלקה: שנית, אמרת שאת עניין הפיתוח של התיירות והתעשייה - כך הובן - תגלגל על הרשויות המקומיות, כאשר אתה יודע מה מצבן.

ג'מאל זחאלקה: מצבן קשה ביותר.

אביגדור יצחקי: זה לא קשור לרשויות מקומיות.

ג'מאל זחאלקה: נאמר אתמול מעל הבמה, שפיתוח אזורי תעשייה הוא באחריותן של הרשויות המקומיות, והרשויות המקומיות צריכות כלים.

אביגדור יצחקי: טעות גדולה.

דליה איציק: אדוני, תוכל להעלות את זה על סדר-היום אם תרצה.

ג'מאל זחאלקה: לא רציתי שייווצר הרושם שאנחנו נגד ההחלטה, כי אנחנו בעד ההחלטה.

ג'מאל זחאלקה: אנחנו בעד ההחלטה יותר מהממשלה.

ג'מאל זחאלקה: אנחנו רק רוצים שהיא תתממש.

דליה איציק: תודה.

דליה איציק: חבר הכנסת והבה, בבקשה.

דליה איציק: אחריו - חבר הכנסת אלדד.

אריה אלדד: גברתי היושבת-ראש, אדוני השר, חברי חברי הכנסת - - -

מגלי והבה: יש פה אי-הבנה?

דליה איציק: אתה צודק, אדוני, סליחה.

דליה איציק: הוא לפניך, אבל הוא כבר שם.

אריה אלדד: סליחה.

אריה אלדד: ריטה היא זמרת יוצאת מן הכלל, רבים חושבים כך ורבים מחברי הכנסת הוזמנו לצפות בהופעה שלה, שנוחי דנקנר, מעשירי ישראל, ארגן.

אריה אלדד: היועצת המשפטית של הכנסת קבעה, שאסור להם כי זו מתנה אסורה.

אריה אלדד: כולם צייתו, למעט שר המשפטים.

דליה איציק: אולי הוא שילם?

דליה איציק: איך אתה יודע?

אריה אלדד: דובריו, לפחות על-פי העיתון, מסרו שהוא הגיע כי אשתו הוזמנה והוא התלווה אליה.

אריה אלדד: חוק המתנות מציין במפורש, שאסור לתת מתנה גם לקרוב משפחה, ולכן יש בעיה אם השר מגיע כשאשתו היא מקבלת המתנה.

אריה אלדד: נדמה לי שהכלל אומר:

אריה אלדד: שונא מתנות יחיה ואוהב מתנות יהפוך לשר המשפטים.

אריה אלדד: רמון פוגע בכבוד הממשלה, פוגע בכבוד הכנסת.

אריה אלדד: אנחנו, בבית הזה, צריכים לתת דוגמה לשמירה על החוק.

אריה אלדד: אולי מישהו רוצה לתת לי מתנה ואני רוצה לראות אם שר המשפטים מגיש תביעה נגדי?

דליה איציק: תודה, אדוני.

דליה איציק: חבר הכנסת והבה, בבקשה.

מגלי והבה: גברתי היושבת-ראש, אדוני השר, חברי חברי הכנסת, החוק לעידוד השקעות הון מסייע ליזמים להשקיע בישראל וממלא תפקיד מרכזי בתוכניות ההשקעה הפרטיות, כמובן בפריפריה.

מגלי והבה: החוק מאפשר ליזמים קבלת סיוע להקמת מפעלי תעשייה, בתי-מלון ואטרקציות תיירותיות.

מגלי והבה: האזורים שבהם ניתן הסיוע נקבעים במסגרת צווים שעודכנו מכוח החוק לעידוד השקעות הון, בסמכות שר האוצר ושר התמ"ת כמובן, בהסמכת שר התיירות ובאישור ועדת הכספים של הכנסת.

מגלי והבה: היום אישרה ועדת הכספים של הכנסת את הצו לשלושה חודשים, אבל החוק הוא לתמיד.

מגלי והבה: הממשלה עובדת והשינוי חל כך שכל יישובי המיעוטים נכנסו בו לאזור עדיפות א', מהנגב עד הגליל.

מגלי והבה: צריך לברך על ההחלטה הזאת ולראות יותר ויותר החלטות בכיוון השוויון לכל אזרחי המדינה.

דליה איציק: תודה, אדוני.

דליה איציק: חברת הכנסת אורית נוקד, בבקשה.

דליה איציק: אחריה - חבר הכנסת זיו.

אורית נוקד: גברתי היושבת-ראש, חברי חברי הכנסת, הבוקר פורסם בעיתון "ידיעות אחרונות", שבקרוב תקלוט הכנסת כ-30 צעירים שלוקים בתסמונת דאון ובפיגור קל, והם יועסקו בתפקידי גננות, שליחויות ומזכירות.

אורית נוקד: אני רוצה מאוד לברך אותך, גברתי היושבת-ראש, על היוזמה הזאת, יוזמה ברוכה.

אורית נוקד: אני חושבת שהכנסת, בהיותה כנסת ישראל, אמורה לשמש מופת ודוגמה למעבידים רבים, ביניהם כמובן גם משרדים ממשלתיים.

אורית נוקד: אני הגשתי בזמנו הצעת חוק שמעניקה הטבות למעבידים שמעסיקים מוגבלים, ואני מאוד שמחה שהיוזמה הזאת יצאה מהבית הזה הלכה למעשה.

דליה איציק: תודה לך, גברתי.

דליה איציק: חבר הכנסת זיו, ואחריו – חבר הכנסת ריבלין.

דליה איציק: זו, אגב, החלטה של כל הנשיאות של הכנסת.

יצחק זיו: גברתי היושבת-ראש, כבוד השר, חברי הכנסת, כולנו היינו עדים בשבועות האחרונים לשערורייה שהתחוללה בבית-החולים "ביקור חולים".

יצחק זיו: עקב אי-תשלום הפנסיה לגמלאי בית-החולים בשלושת החודשים האחרונים, נשארו קשישים בעלי ותק של עשרות שנים, תוך יום אחד, ללא שקל בכיסם.

יצחק זיו: יש למצוא פתרון אמיתי למצוקתם של 270 גמלאים ו-250 עובדים שיצאו לפנסיה מוקדמת, שלא קיבלו את כספי הפנסיה מבית-החולים, כיוון שבית-החולים נמצא בפירוק וחובותיו מוגדרים כחובות עבר.

יצחק זיו: כתוצאה מכך סיפק האוצר את תשלומי הפנסיה במשך כשנתיים, אך בתחילת השנה שעברה הופסקה הזרמת הכספים.

יצחק זיו: מחודש יולי 2005 קיבלו הגמלאים רק את חלקו של האוצר, ואולם מחודש מרס גם תשלומים אלה לא הועברו להם בשל מחלוקת בין האוצר לכונס הנכסים הרשמי של בית-החולים באשר לאחריות לתשלום.

יצחק זיו: מקרה זה מעיד על ניהול כושל ורשלני של בית-החולים "ביקור חולים", ואת המחיר על כך שילמו גמלאי "ביקור חולים".

יצחק זיו: לא יעלה על הדעת כי הגמלאים ייפלו בין הכיסאות רק בגלל מאבקי כוח בין האוצר לכונס הנכסים.

יצחק זיו: אתמול הבטיח שר האוצר כי ידאג להעברת חלקו של האוצר, העומד על כ-65% בתשלומי פנסיה שעוכבו בארבעת החודשים האחרונים.

יצחק זיו: השר הירשזון אף הורה להעביר בינתיים כ-400,000 שקלים לשם השלמת חלק מהפנסיות שחייב בית-החולים לגמלאים.

יצחק זיו: עם זאת, לא ברור כיצד ישולמו הגמלאות של הוותיקים.

יצחק זיו: אנו, מפלגת הגמלאים, לא נסכים לשום הסדר שלא יכלול בתוכו את הסדרת תשלומי הפנסיה במלואם, וכן את שמירת זכויות העובדים.

יצחק זיו: תודה.

דליה איציק: תודה.

דליה איציק: חבר הכנסת ריבלין, בבקשה.

ראובן ריבלין: גברתי יושבת-ראש הכנסת הנכבדה, אחת מהשאלות שהיו במחלוקת ערב הבחירות היא שאלת ההתכנסות.

ראובן ריבלין: גברתי היושבת-ראש, שהיא אישיות מרכזית בחיים הפוליטיים בישראל, והשר רמון, היו ברורים וגם עקביים לגבי ההתכנסות.

ראובן ריבלין: מפלגת קדימה שכנעה את הציבור ואכן קיבלה כמעט 30 מנדטים, 29 מנדטים, בעניין ההתכנסות.

ראובן ריבלין: והנה התברר לי שהשר שטרית חושב שזה דבר לא נכון.

ראובן ריבלין: האם גם השר יעקב אדרי חושב שזאת טעות?

ראובן ריבלין: האם מגלי והבה חושב שזאת טעות?

ראובן ריבלין: ברזניץ – לא ידעתי קודם מה הוא חשב, לכן אני לא יכול לשאול אותו.

ראובן ריבלין: אבל יש כנראה עוד הרבה אנשים שחשבו שזאת טעות.

ראובן ריבלין: אם זאת טעות, אולי ישובו הבנים השובבים לאותו מקור מים חיים, שהיה ויכוח בינינו לבין יושבת-ראש הכנסת הנכבדה, ויכוח שעל-פיו הכרענו פה דברים אשר יכולים לקבוע פה רבות לגורלה של מדינת ישראל.

ראובן ריבלין: אינני מבקש תשובה, כבוד השר אדרי.

דליה איציק: תודה, חבר הכנסת ריבלין.

דליה איציק: חבר הכנסת שרוני, ואחריו – חבר הכנסת יעקב כהן.

משה שרוני: גברתי יושבת-ראש הכנסת, אדוני השר, חברי הכנסת המכובדים, סיעת גיל מברכת את יושבת-ראש הכנסת על היוזמה הברוכה של העסקת הילדים.

משה שרוני: המשיכי בדברים כאלה לשמש דוגמה לעם ישראל במה שהכנסת עושה.

משה שרוני: תודה.

משה שרוני: דבר שני, אנחנו לא ניתן מנוחה בנושא גמלאי בית-החולים "ביקור חולים".

משה שרוני: אני פונה מעל במה זו ליועץ המשפטי – כל הדירקטורים אחראים באופן אישי, יש להעמיד אותם לדין.

משה שרוני: כמו כן אני פונה לשר האוצר: אנא, גמור את הנושא הזה.

משה שרוני: זו בושה לנו, בושה לעם ישראל, לאיזה מצב הם הגיעו.

משה שרוני: תודה.

דליה איציק: תודה, אדוני.

דליה איציק: חבר הכנסת יעקב כהן, ואחריו – חבר הכנסת מיכאלי.

יעקב כהן: כבוד גברתי היושבת-ראש, חברי כנסת נכבדים, היום פורסמו מסקנות של ועדת החקירה של אסון הרכבת בבית-יהושע.

יעקב כהן: אחת המסקנות היא שהיתה הזנחה - הנהלת הרכבת מזניחה את הבטיחות של הרכבות.

יעקב כהן: בין השאר יש מסיקים, שהאסון לא היה קורה אם היה שם תצפיתן באותה שעה.

יעקב כהן: מעניין שבוועדת הכלכלה, מנהל הרכבת בקושי הסכים להעסיק תצפיתן ל-100 ימים בכל השעות.

יעקב כהן: מסקנה נוספת היא, שבשנת 2005 היה כמעט אסון.

יעקב כהן: גם בשבוע שעבר נמנע אסון, ואכן זה מחייב אותנו לזכור שכל רכבת היא כמו קטר, זאת אחריות גדולה, זה מטען חומר נפץ.

יעקב כהן: אני קורא לא להרפות ולהסיק את המסקנות נגד האחראים.

יעקב כהן: כמו כן, חייבים למנות אחראי בהנהלת הרכבת, שיהיה אחראי לבטיחות, כי בנפשנו הדבר.

דליה איציק: תודה.

דליה איציק: חבר הכנסת מיכאלי, בבקשה.

אברהם מיכאלי: גברתי היושבת-ראש, חברי חברי הכנסת, אדוני השר, אני לא יודע אם מותר לי לברך את השר על המינוי החדש שהוא קיבל, אולי זה עדיין לא רשמי.

דליה איציק: רשמי.

אברהם מיכאלי: אני מברך אותך על תפקידך החדש.

אברהם מיכאלי: בספר תהילים נאמר:

אברהם מיכאלי: יברכך ה' מציון וראה בטוב ירושלים כל ימי חייך.

אברהם מיכאלי: שתזכה להאדיר את שמה של ירושלים בארץ ובעולם.

אברהם מיכאלי: גברתי היושבת-ראש, היום פורסם בתקשורת, ויש גם כתבות בעיתונים, על הדוח החמור שפרסמה הסניגוריה הציבורית על המצב הגרוע השורר בבתי-המעצר בארץ.

אברהם מיכאלי: הדוח הוא כל כך חמור, שאי-אפשר להעלות בנאום של דקה את הבעיות שמפורטות בו.

אברהם מיכאלי: אני מניח שאנחנו ככנסת נידרש לכך גם בוועדות וגם במליאה.

אברהם מיכאלי: אבל הדוח הזה הוא כל כך חמור, שבעצם כולנו צריכים לזעוק נגד הממצאים שפורטו שם, כי העצירים הם עדיין בני-אדם, וההתנהגות אליהם, כפי שמפורט, היא דבר בלתי נסבל.

דליה איציק: תודה, אדוני.

דליה איציק: חבר הכנסת אורלב, בבקשה.

זבולון אורלב: גברתי היושבת-ראש, חברי חברי הכנסת, אני התפטרתי מן הממשלה בגלל ההתנתקות ב-11 בנובמבר 2004.

זבולון אורלב: היום 11 ביולי 2006, לאמור לפני 20 חודשים.

זבולון אורלב: פירושו של דבר ש-20 חודשים אין שר רווחה בישראל, על כל המשמעויות כלפי האוכלוסיות החלשות ועל כל המשמעויות של מדיניות חברתית.

זבולון אורלב: אני חושב שהכנסת חייבת לזעוק את זעקתה ואת זעקתן של אותן אוכלוסיות.

זבולון אורלב: באותו הקשר של ההתנתקות, אני רוצה לשבח את השר שטרית, שתמך מאוד בהתנתקות ופשוט חזר בתשובה, הסיק את המסקנות, הפיק את הלקחים והבין שההתנתקות היא כישלון, ולכן הוא מתנגד להתכנסות.

זבולון אורלב: אני מעודד את יתר חברי קדימה להרים את קולם בעניין.

זבולון אורלב: השר אדרי, תפקיד שר הרווחה פנוי, אני ממליץ עליך.

דליה איציק: חבר הכנסת אמסלם, ואחריו - חבר הכנסת גלזר.

חיים אמסלם: גברתי היושבת-ראש, כבוד השר, חברי חברי הכנסת, בימים אלה הארץ עסוקה בנושא מצעד הגאווה בירושלים עיר הקודש.

חיים אמסלם: אני רוצה להקדיש כמה פסוקים מספר הושע שנראים לי נוגעים ומתקשרים לנושא, לתשומת לבכם.

חיים אמסלם: הושע פרק ט': "אל תשמח ישראל אל גיל כעמים כי זנית מעל אלהיך אהבת אתנן על כל גרנות דגן - - - לא יסכו לה' יין ולא יערבו לו זבחיהם כלחם אונים להם כל אכליו יטמאו כי לחמם לנפשם לא יבוא בית ה'.

חיים אמסלם: מה תעשו ליום מועד וליום חג ה' - - - באו ימי הפקדה באו ימי השלם ידעו ישראל אויל הנביא משגע איש הרוח על רב עונך ורבה משטמה"; "לא ישבו בארץ ה' ושב אפרים מצרים ובאשור טמא יאכלו".

חיים אמסלם: לא ישבו בארץ השם, גברתי, היושבת-ראש, מקרא מלא בתורה: "ושמרתם את כל חקתי ואת כל משפטי ועשיתם אתם ולא תקיא אתכם הארץ אשר אני מביא אתכם שמה לשבת בה".

חיים אמסלם: תודה.

דליה איציק: תודה.

דליה איציק: חבר הכנסת גלזר, ואחריו - חבר הכנסת טיבי.

אלחנן גלזר: גברתי היושבת-ראש, אדוני השר, חברי חברי הכנסת, אני מבקש להעלות שוב את נושא מצוקתם של גמלאי "ביקור חולים".

אלחנן גלזר: הנושא מטופל בוועדת הכספים בידי צוות מעולה במשך שלוש שנים, אבל לצערנו ללא הצלחה.

אלחנן גלזר: הם אפילו היו אתמול בלשכתו של שר האוצר, וכל מה שהצליחו להוציא משם זה שלושה חודשים אחרונים - לשלם להם 400,000 שקל.

אלחנן גלזר: מה יהיה בחודש הבא, מה יהיה בחודשים הבאים, ומה יהיה בשנים הבאות – לזה אין פתרון.

אלחנן גלזר: לכן אני מציע שהנושא יועבר למפלגת הגמלאים.

אלחנן גלזר: נראה לי שמפלגת הגמלאים תצליח לטפל בנושא בהצלחה יתירה.

אלחנן גלזר: תודה.

צבי הנדל: אני בעד.

צבי הנדל: תעבירו את זה - - -

דליה איציק: תודה.

דליה איציק: חבר הכנסת טיבי, ואחריו - חבר הכנסת ברכה.

אחמד טיבי: גברתי היושבת-ראש, כבוד השר, אתמול דנו בהארכת תוקף חוק האזרחות.

אחמד טיבי: אני רוצה לתת דוגמה מה קורה עם החוק, מה אחת מתוצאותיו של החוק: אשה בת 50 מקלנסואה – במקור מטול-כרם – נישאה לגבר מקלנסואה.

אחמד טיבי: היא זכתה עד עכשיו בתעודה שנקראת תעודת א/5, תעודה זמנית.

אחמד טיבי: לפני כמה שבועות נפטר בעלה.

אחמד טיבי: אין לה קרובי משפחה, היא בודדה בטול-כרם, והיא חיה בביתה בקלנסואה.

אחמד טיבי: לפני כמה שבועות, מייד לאחר פטירת בעלה, היא קיבלה צו גירוש מהארץ כדי להחזיר אותה למקום שבו היא גרה פעם, אף שאין לה לא אבא, לא אמא, לא אחים, לא אחיות, אין לה ילדים; היא לא מהווה סיכון ביטחוני למדינת ישראל בגיל 50, והיא גם לא מהווה סיכון דמוגרפי בעתיד כי סיכוי הפוריות של אשה בגיל 50 גם במדינת ישראל, גם כשהיא ערבייה – הוא אפס.

דליה איציק: היום ראיתי אשה בת 64, חבר הכנסת טיבי.

אחמד טיבי: היא בטח יהודייה, לא ערבייה.

אחמד טיבי: לכן, גברתי היושבת-ראש, לאן מוכנים פקידי ממשלת ישראל להגיע בהתעמרות בזכויות אדם?

דליה איציק: תודה, אדוני.

דליה איציק: חבר הכנסת ברכה.

דליה איציק: אדוני השר, אתה בוודאי - עם סיום הנאומים רשאית הממשלה להשיב במסגרת זמן שלא תעלה על חמש דקות.

דליה איציק: אם תרצה אתה יכול להשיב.

מוחמד ברכה: גברתי היושבת-ראש, רבותי חברי הכנסת, לפני כחודש נעצרו שבעה אזרחים בשפרעם על רקע אותו פיגוע טרור שהיה ב-4 באוגוסט, והמעצר לווה בהרבה תרועות על לינץ' ודברים כאלה.

מוחמד ברכה: התובע המשטרתי הגדיל לעשות כשהאשים בבית-המשפט את הבחורים ברצח בכוונה תחילה.

מוחמד ברכה: אז הדבר לווה בתרועות תקשורתיות.

מוחמד ברכה: לפני עשרה ימים כל הצעירים שוחררו הביתה, והתובע המשטרתי מדבר על אפשרות של הגשת אישומים בנושא של הפרעה לשוטר במילוי תפקידו או גרימת נזק לרכוש ציבורי ודברים כאלה.

מוחמד ברכה: זה מחזה שחוזר על עצמו בצורה מדאיגה.

מוחמד ברכה: זאת אומרת, קודם כול יש ליבוי יצרים שמכתים עיר שלמה ואת האוכלוסייה הערבית בכלל, ואחר כך, כשהאמת מתגלה, הדברים מסתננים בשורות הקטנות.

מוחמד ברכה: אני חושב שזה דבר בלתי סביר לחלוטין, וראוי שאנחנו בכנסת נתייחס לאותו מסע שיסוי נגד העיר שפרעם ונגד אזרחיה ונראה את האמת לאמיתה: ב-4 באוגוסט 2005 הקורבן היה שפרעם, ולא התוקף ולא התוקפני; והמפגע היה אשר היה.

מוחמד ברכה: תודה.

דליה איציק: תודה.

דליה איציק: חבר הכנסת יואל חסון.

יואל חסון: גברתי היושבת-ראש, נערה בת 16 אושפזה בבית-החולים לפני ימים אחדים בשל הרעלת אלכוהול.

יואל חסון: בעל המועדון שמכר לה את האלכוהול אמר: היא נראתה לי בת 18.

יואל חסון: אני חושב שצריך כאן בכנסת, ובכלל בציבוריות הישראלית, בחינוך ובתקשורת, להעלות את התופעה המדאיגה של התרחבות שתיית האלכוהול בקרב בני-נוער מתחת לגיל המותר על-פי החוק – הם מקבלים ויכולים להזמין משקאות אלכוהוליים במקומות מסוימים ושותים יותר ויותר.

יואל חסון: יש גידול של עשרות אחוזים במספר בני-הנוער שבוחרים למעשה להשתמש באלכוהול, לשתות אלכוהול.

יואל חסון: אני חושב שצריך להעביר מסר במערכות החינוך ובתקשורת, ששתיית אלכוהול זה לא "קוּל", זה לא נכון, זו תופעה שצריך לצמצם אותה באופן דרסטי.

יואל חסון: תודה.

דליה איציק: תודה, אדוני.

דליה איציק: יחתום את הדיון, אלא אם כן שכחתי מישהו, חבר הכנסת גלנטי.

יצחק גלנטי: גברתי היושבת-ראש, כנסת נכבדה, המצב של גמלאי בית-החולים "ביקור חולים" בירושלים, אשר בגלל מחלוקות ומאבקי כוח בין משרד האוצר לבין בית-החולים לא חודשה להם הזרמת התקציבים, חלקם חולים ועריריים אשר הגיעו עד לפת לחם - זהו גזל כבשת הרש, והאחראים לו, מנהלי בית-החולים, צריכים לעמוד לדין.

יצחק גלנטי: אני קורא מעל במה זו לכבוד שר האוצר לגלות את הרגישות הידועה שלו בתחום הדאגה לקשישים ולפנסיונרים ולפתור לאלתר את הבעיה מעבר לכל מחלוקת שהיא.

דליה איציק: תודה, אדוני.

דליה איציק: אדוני השר, אתה רוצה להשיב?

יעקב אדרי: גברתי היושבת-ראש, חברי הכנסת, אני, ברשותכם, באתי לנצל את הסמכות הזאת לעלות ולומר כמה דברים.

יעקב אדרי: בכל זאת אי-אפשר לעבור בשתיקה על הכרוזים שהתפרסמו אתמול בירושלים, שלפיהם כל מי שידקור מישהו מהצועדים במצעד הגאווה – ולא חשוב מה דעתו של כל אחד – יקבל 20,000 שקל.

יעקב אדרי: זו קריאה והסתה לרצח, למעשה, וצריך לגנות את זה בכל פה ובכל לשון.

יעקב אדרי: הכרוזים נמצאים בידי.

יעקב אדרי: אני גם קראתי למפקד המחוז לעשות כל מאמץ - - -

ראובן ריבלין: לפתוח בחקירה.

יעקב אדרי: כן, לפתוח בחקירה, ולנסות לשים יד על המפיצים.

יעקב אדרי: רבותי, כרוזים אלה שמתפרסמים בכל רחבי ירושלים, זה חמור מאוד, ולא חשוב מה דעתו של כל אחד, וגם דעתי ידועה בעניין.

יעקב אדרי: אבל צריך לגנות את זה בכל פה, ומפה אני קורא למשטרת ישראל לעשות כל מאמץ – ואני קורא גם לרבנים ולכולם, כל מי שנגד ובעד – להרגיע את הרוחות ולהישמר.

יעקב אדרי: כולנו נפעל במסגרת החוק.

יעקב אדרי: דבר שני, גברתי היושבת-ראש, הרעיון שלך הוא רעיון טוב.

יעקב אדרי: אני מציע לעשות עוד משהו: חבר כנסת שיש לו עניין דחוף, שיעביר את זה לשר המתאם או לשר הנוגע בדבר ישירות.

יעקב אדרי: יכול להיות שביום שלישי, נושא כמו זה שהעלית, חבר הכנסת טלב אלסאנע - יכול להיות שיש לו כבר תשובה.

יעקב אדרי: נתחיל לבדוק את זה מהבוקר או יום לפני, נוכל גם לענות, ולפעמים אפשר לפתור כך בעיה מהר מאוד.

יעקב אדרי: דבר נוסף, לחבר הכנסת זחאלקה, קודם כול בנוגע לחוק לעידוד השקעות הון, מדובר על חמש שנים.

יעקב אדרי: בתוך שלושה חודשים צריכים לסיים את כל הטבלה לגבי יתר היישובים.

יעקב אדרי: אני גם אמרתי דבר נוסף, שראשי ערים צריכים לנצל את ההזדמנות – והבאתי לדוגמה את אור-עקיבא: שנה ראשונה לפתח תוכניות בניין עיר, ואחרי זה יש הרבה מאוד זמן להביא מפעלים, ואפשר לעשות את זה בגדול.

יעקב אדרי: אני מאוד מקווה שלזה התכוונת ולא לדבר אחר.

יעקב אדרי: הנושא של שפרעם עולה כל פעם, אז אני שמח שיש דין ויש דיין בישראל.

יעקב אדרי: בית-המשפט קבע מה שקבע לגבי העצורים.

יעקב אדרי: חבר הכנסת ברכה, אני בכל זאת אומר שטוב לכולנו שנדע שהרוצח השפל יעמוד לדין.

יעקב אדרי: אין מה לעשות, זאת דעתנו.

יעקב אדרי: אנחנו כשומרי חוק צריכים לדאוג שכך יהיה.

יעקב אדרי: תודה רבה.

דליה איציק: תודה לך, אדוני.

דליה איציק: ["דברי הכנסת", הכנסת ה-16, מושב רביעי, חוב' ח', עמ' 27348.

דליה איציק: ]

דליה איציק: יושבת-ראש ועדת הכנסת רצתה להודיע הודעות, אבל אנחנו נעבור לנושא הבא: הודעת ועדת העבודה, הרווחה והבריאות על רצונה להחיל דין רציפות על הצעת חוק הנוער (טיפול והשגחה) (תיקון מס' 17).

דליה איציק: יושב-ראש ועדת העבודה, הרווחה והבריאות, חבר הכנסת משה שרוני, יעלה וימסור את ההודעה.

משה שרוני: גברתי היושבת-ראש, השר המכובד, חברי הכנסת, ועדת העבודה, הרווחה והבריאות מבקשת להחיל דין רציפות על הצעת חוק הנוער (טיפול והשגחה) (תיקון מס' 17) (מסגרת חוץ-ביתית לקטין נזקק), התשס"ו-2005.

משה שרוני: מוצע להחיל רציפות על הצעת החוק, שבאה לקבוע כי מרגע שנקבע על-ידי הגורמים האמונים כי ילד זקוק למסגרת חוץ-ביתית, תחויב המדינה לדאוג לכך ללא דיחוי.

משה שרוני: תודה רבה.

דליה איציק: תודה, אדוני.

דליה איציק: [מס' מ/222; "דברי הכנסת", חוב' י"א, עמ' 1773; נספחות.

דליה איציק: ]

דליה איציק: הנושא הבא: הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 7) - קריאה שנייה וקריאה שלישית.

דליה איציק: אני מזמינה את חבר הכנסת צבי הנדל להציג את הצעת החוק בשם יושב-ראש ועדת החוץ והביטחון.

צבי הנדל: גברתי היושבת בראש, אדוני השר, חברות וחברי הכנסת, אני מביא בפני הכנסת לקריאה שנייה ושלישית את הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 7), התשס"ו-2006.

צבי הנדל: חוק שירות ביטחון (תיקון מס' 7) התקבל בכנסת בשנת 1995.

צבי הנדל: בתיקון זה נוסף, בין היתר, סעיף 24א, הקובע כי ניתן להציב חיילים בשירות חובה במסגרת יחידות של משטרת ישראל, כשמטרת שירותם העיקרית היא שמירה על ביטחון המדינה ותושביה.

צבי הנדל: זאת נוסף על הצבת חיילים במסגרת משמר הגבול, המעוגנת בהסדר אחר.

צבי הנדל: ההסדר כפוף להסכמת החייל.

צבי הנדל: כמו כן נקבע, כי מספרם ייקבע בידי שר הביטחון ויאושר על-ידי השר לביטחון פנים ועדת החוץ והביטחון של הכנסת.

צבי הנדל: תפקידי החיילים בשירות החובה במשטרה, התפקידים שהחיילים ממלאים הם תפקידי סיור ואבטחה, בין השאר במוסדות חינוך, תחבורה ציבורית, תנועה בין-עירונית, ליווי פעילות חבלנית עוינת, וכן מוקדי שליטה ומרכזי דיווח מבצעי, תפקידים מקצועיים כגון מודיעין, תפקידי מינהלה, חינוך, הדרכה, חובשים וכו'.

צבי הנדל: החיילים הבנים המגויסים לשירות במשטרה הם בעלי פרופיל עורפי, שזאת הגדרה יפה.

צבי הנדל: חיילים אלה עוברים הכשרה ברמת רובאי 02.

צבי הנדל: יש לציין, כי במסגרת השירות במשטרה, רוב המשרתים הם חיילות, המהוות למעלה מ-60% מסך המשרתים ביחידות השונות.

צבי הנדל: סעיף 24א האמור נחקק בשעתו כהוראת שעה לשנתיים, במטרה לסייע למשטרה, העוסקת גם בפעילות ביטחונית, מעבר לפעילות השוטפת שלה.

צבי הנדל: הוראת שעה זאת הוארכה מאז פעמים מספר.

צבי הנדל: לאחרונה היא הוארכה עד 31 בדצמבר 2005.

צבי הנדל: מועד זה הוארך אוטומטית, לפי הוראת סעיף 38 לחוק-יסוד: הכנסת, עקב התפזרות הכנסת, עד ליום 16 ביולי 2006, כ' בתמוז התשס"ו.

צבי הנדל: הצעת החוק, שאושרה בקריאה ראשונה בכנסת השש-עשרה והוחל עליה דין רציפות, מבקשת, אם כן, להאריך את הוראת השעה עד ל-31 בדצמבר 2007, זאת משום שהמצב הביטחוני שהביא לחקיקתה עומד בעינו ולא נראה שיחול בו שינוי בעתיד הקרוב; הלוואי שנראה שינוי בעתיד הקרוב.

צבי הנדל: להצעת החוק לא הוגשו הסתייגויות.

צבי הנדל: אבקש מחברי הכנסת לאשר את הצעת החוק בקריאה שנייה ושלישית.

דליה איציק: תודה, אדוני.

דליה איציק: חברי הכנסת, כאמור, להצעת החוק אין הסתייגויות.

דליה איציק: לכן אנחנו נעבור להצבעה בקריאה שנייה.

דליה איציק: מי בעד?

דליה איציק: מי נגד?

דליה איציק: מי נמנע?

דליה איציק: הצבעה מס' 2 בעד סעיף 1 – 16 נגד – אין נמנעים – אין סעיף 1 נתקבל.

דליה איציק: חברי הכנסת, אני קובעת כי הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 7) התקבלה בקריאה שנייה.

דליה איציק: אנחנו נעבור להצבעה בקריאה שלישית.

דליה איציק: הצבעה מס' 3 בעד החוק – 16 נגד – אין נמנעים – אין חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 7), התשס"ו-2006, נתקבל.

דליה איציק: אני קובעת כי הצעת חוק שירות ביטחון (תיקון מס' 7 והוראת שעה) (שירות במשטרה ושירות מוכר) (תיקון מס' 7) התקבלה בקריאה שלישית.

דליה איציק: [מס' מ/211; "דברי הכנסת", חוב' י"א, עמ' 1773; נספחות.

דליה איציק: ]

דליה איציק: אנחנו עוברים לנושא הבא: הצעת חוק שירות ביטחון (שירות מילואים במשמר הגבול - הוראת שעה) (תיקון מס' 3).

דליה איציק: גם כאן זו קריאה שנייה ושלישית.

דליה איציק: גם לנושא הזה לא התקבלו הסתייגויות.

דליה איציק: בבקשה, אדוני.

צבי הנדל: אני חייב להגיד לגבי הצעת החוק הקודמת, שיושב-ראש הוועדה מאוד הופתע שאני מוכן להגיש אותה, כי זאת תוספת כוח-אדם למשטרה.

צבי הנדל: הוא חשש שמא יבולע לי אם אני אציג את החוק הזה.

צבי הנדל: אז קיבלתי היתר מהרבנות והכול היה בסדר.

צבי הנדל: אני מתכבד להביא בפני הכנסת לקריאה שנייה ולקריאה שלישית את הצעת החוק שירות ביטחון (שירות במילואים במשמר הגבול – הוראת שעה) (תיקון מס' 3), התשס"ו-2006.

צבי הנדל: חוק שירות ביטחון (שירות מילואים במשמר הגבול – הוראת שעה) התקבל בכנסת בשנת 2001.

צבי הנדל: החוק נחקק עקב המצב הביטחוני ששרר במדינה, וקבע הוראות המאפשרות גיוס כוחות מילואים גם למשמר הגבול, וזאת כהוראת שעה לתקופה של שנה.

צבי הנדל: בשנת 2002 הוארכה הוראת השעה פעם נוספת, עד ליום ל' בכסלו תשס"ו, 31 בדצבר 2005.

צבי הנדל: עקב פיזור הכנסת השש-עשרה והוראת סעיף 38 לחוק-יסוד: הכנסת, היא הוארכה עד יום כ' בתמוז תשס"ו, 16 ביולי 2006.

צבי הנדל: בהצעת חוק זו, שאושרה בכנסת השש-עשרה והוחל עליה דין רציפות, מוצע להאריך את הוראת השעה פעם נוספת, עד יום ד' בטבת תשס"ט, 31 בדצמבר 2008, וזאת נוכח המצב הביטחוני והמשימות הרבות המוטלות על משמר הגבול.

צבי הנדל: להצעת החוק לא הוגשו הסתייגויות.

צבי הנדל: אבקש מחברי הכנסת לאשר אותה.

צבי הנדל: אני רוצה להוסיף משפט, כי נשאלתי.

צבי הנדל: מדובר בשירות מילואים של אנשים ששירתו במשמר הגבול, ועד היום, לאחר השירות במשמר הגבול, הם היו מגויסים לשירות מילואים בצבא.

צבי הנדל: הם יוכלו להיות מגויסים לשירות מילואים במשמר הגבול.

דליה איציק: תודה, אדוני; אנחנו נאפשר לך להגיע למקומך כדי שתוכל להצביע.

דליה איציק: בינתיים אני אפעיל את השעון.

דליה איציק: חברי הכנסת, אין הסתייגויות.

דליה איציק: עוברים לקריאה שנייה.

דליה איציק: הצבעה.

דליה איציק: הצבעה מס' 4 בעד סעיף 1 – 14 נגד – אין נמנעים – אין סעיף 1 נתקבל.

דליה איציק: אני קובעת כי הצעת חוק שירות ביטחון (שירות מילואים במשמר הגבול - הוראת שעה) (תיקון מס' 3) התקבלה בקריאה שנייה.

דליה איציק: עכשיו אנחנו עוברים להצבעה בקריאה שלישית.

דליה איציק: הצבעה מס' 5 בעד החוק – 14 נגד – אין נמנעים – אין חוק שירות ביטחון (שירות מילואים במשמר הגבול – הוראת שעה) (תיקון מס' 3), התשס"ו–2006, נתקבל.

דליה איציק: אני קובעת, כי הצעת החוק שירות ביטחון (שירות מילואים במשמר הגבול - הוראת שעה) (תיקון מס' 3) נתקבלה בקריאה שלישית.

אליהו גבאי: לא לחצתי.

דליה איציק: המזכיר, נא להוסיף.

דליה איציק: חבר הכנסת גבאי, לפרוטוקול.

דליה איציק: למה לא לחצת, חבר הכנסת גבאי?

דליה איציק: זה נורא פשוט ללחוץ.

דליה איציק: ["דברי הכנסת", חוב' ט', עמ' 1568.

דליה איציק: ]

דליה איציק: חברי הכנסת, אנחנו עוברים לנושא הבא: 25 שנה להפצצת הכור העירקי, דיון שכולו יזום על-ידי חבר הכנסת גדעון סער.

גדעון סער: תודה.

גדעון סער: גברתי היושבת-ראש, כנסת נכבדה, גברתי, קודם כול, אני רוצה לברך אותך על שניאות לקיים את הדיון הזה.

גדעון סער: אני חושב שהוא דיון חשוב לא רק מבחינת האירוע ההיסטורי שאנחנו מציינים, אלא הוא רלוונטי ואקטואלי בהתחשב בסכנות שאורבות למדינת ישראל בימים האלה.

גדעון סער: חברי הכנסת, ב-7 ביוני 1981 יצאו משדה התעופה עציון בסיני 14 מטוסי חיל האוויר אל אתר הכור הגרעיני שליד בגדד.

גדעון סער: בדרכם הם עברו מעל ירדן, מעל סעודיה, עקפו בדרך שבעה נמלי תעופה צבאיים ורשתות מכ"ם רבות.

גדעון סער: בשעה 17:30 שמונה מטוסי F-16 צללו אל הכור, כל אחד מהם הטיל שתי פצצות בנות 1,000 קילוגרם כל אחת, ואותו כור, שהיה אמור בתוך שנה וחצי, מה שאומרים בעגה המקצועית "להיות חם", או באותו מועד שבו עירק היתה אמורה להשלים את תוכניתה הגרעינית באותו כור, שנרכש בשעתו מאת הצרפתים - אותו כור, שכונה "ה-17 ביולי" לציון היום שבו עלתה מפלגת הבעת' לשלטון בעירק - קרס.

גדעון סער: את ההחלטה הזאת, שהיא, גברתי, החלטה שלא היה לה תקדים בהיסטוריה העולמית, ועד היום אין דומה לה בהיסטוריה העולמית, כי היא החלטה נועזת בצורה בלתי רגילה, קיבלה הממשלה בראשותו של מנחם בגין זיכרונו לברכה, בתום תהליך מאוד ארוך ומלא התחבטויות של קבלת החלטות.

גדעון סער: האזהרות שהונחו בפני הדרג המדיני מלקיים אותה פעולה היו רבות, מצד גורמים שונים, גורמים פוליטיים וגם גורמים מקצועיים.

גדעון סער: אני רוצה להזכיר היום רק את דוח-יריב, שהוגש במרס 1980 למנחם בגין, למעלה משנה לפני כן, שהזהיר מהתוצאות – מדעת קהל עולמית עוינת, מהפרת קונסנזוס שמקובל בעולם, מהשפעות עד כדי יציאה משותפת של העולם הערבי והמוסלמי למלחמה, מצעדים אמריקניים ומדברים אחרים רבים שאי-אפשר להקל בהם ראש.

גדעון סער: אף אחד מאלה לא קרה.

גדעון סער: התנגדות של גורמים פוליטיים - והדברים היום הם נחלת הרבים, לא מהיום, זה תקופה ארוכה - התנגדות של האופוזיציה באותה שעה לפעולה שהוחלט עליה, חלק ממנה התנגדות בהליכים שהתקיימו, חלק התנגדות בעקבות דליפה של מידע, וגם מתוך הממשלה עצמה.

גדעון סער: השר יגאל ידין, למשל, אמר במהלך הדיונים, שהוא לא יוכל לשאת באחריות לקבלת החלטה כזאת.

גדעון סער: מה שקרה בסופו של דבר הוא גם דבר שמעניין לתת עליו את הדעת.

גדעון סער: פחות משבועיים אחרי הפעולה, מועצת הביטחון, לרבות ארצות-הברית, קיבלה החלטה פה-אחד, כל 15 החברות במועצות הביטחון, שמגנה את הפעולה, ובאותו יום לא רק שגונתה ישראל, אלא שניתנו על-ידי השגרירה האמריקנית שבחים לשר החוץ העירקי.

גדעון סער: בסופו של דבר, כאשר אנחנו היום מדברים עם הכוחות הנאורים בעולם, כאשר אנחנו מדברים עם ידידינו בארצות-הברית וגם באירופה, אחרי כל מה שקרה מאז אותו היום, במלחמת המפרץ, בכיבוש כוויית על-ידי עירק, במלחמה בעירק שהסתיימה בהדחת אותו רודן דמים, סדאם חוסיין, שעומד היום למשפט - בסופו של דבר מודים אותם ידידים: אנחנו טעינו ואתם צדקתם.

גדעון סער: אנחנו רק יכולים לשער מה היה קורה אילו ישראל לא היתה מבצעת את הפעולה, ובתוך זמן קצר ביותר מאותה עת היה בידי סדאם חוסיין - שלא היסס, לא לפתוח במלחמה באירן, לא לפתוח במלחמה בכוויית, לא לשגר טילים על ישראל ללא שום פרובוקציה וללא שום סיבה וגם לא לומר בצורה הברורה ביותר את כוונותיו בנושא של השמדת ישראל - היה בידיו, בשנות ה-80, נשק גרעיני.

גדעון סער: העולם והמזרח התיכון היו משהו אחר לגמרי מכפי שאנחנו מכירים אותם.

גדעון סער: הפרספקטיבה הזאת היא שנותנת לנו להעריך באופן מיוחד את ההחלטה שהתקבלה.

גדעון סער: באותו היום, בעת ביצוע הפעולה, כאשר הממשלה התכנסה בבית ראש הממשלה, זמן קצר לפני שנודע על הצלחת הפעולה, ציטט ראש הממשלה משפט שאמר תומס ג'פרסון, נשיאה השני של ארצות-הברית: "כשאתה עושה דבר שעדיין לא נעשה, עליך להסביר את הסיבה לכך".

גדעון סער: זאת אומרת, הקושי שבקבלת החלטה שלא היתה כמותה, ולכן אי-אפשר לצפות מה יקרה בעקבות זאת, ומצד שני החשש וההיערכות למקרי מוות ופציעה, כאשר ההערכה היתה שכ-20% מאוכלוסיית ישראל עלולה להיפגע אם יהיה בידי עירק נשק אטומי.

גדעון סער: הקושי שבהחלטה הוא ברור מאליו, הוא לא רק קושי מבצעי להגיע למטרה ללא זיהוי, ללא פגיעה, הוא גם החוכמה המבצעית, גם נוכח החשש של פגיעה באוכלוסייה חפה מפשע, של קיום המבצע הזה בזמן שהכור איננו חם ולא יכולה להיות קרינה בעקבות הפעולה, אבל הקושי נובע גם מכך שאתה לא יכול לדעת בדיוק איך יתפתחו הדברים בשדה המערכה הבין-לאומי.

גדעון סער: גברתי, קודם כול חשוב שהכנסת היום הזה תתאחד, וזו כוונתי, מאחורי אותו מבצע שהבטיח את עתידו של העם היהודי בארצו.

גדעון סער: אבל היום גם חשוב לנו לקיים את הדיון הזה מכיוון שאנחנו עומדים בפני אתגרים חדשים, והאתגר המשמעותי ביותר הוא הניסיון האגרסיבי של אירן להצטייד בנשק להשמדה המונית, להצטייד בנשק גרעיני, בזמן שהיא איננה מסתירה את כוונתה להשמיד את ישראל - אפילו בהתבטאות של נשיא אירן מהשבוע שעבר - -

יעקב אדרי: גם היום.

גדעון סער: אולי גם היום.

גדעון סער: השר מעודכן במשהו שאני לא מעודכן בו.

גדעון סער: - - ומקיימת קשר עם ארגוני הטרור הפונדמנטליסטיים הקיצוניים ביותר.

גדעון סער: אותו משולש של משטר טוטליטרי קנאי, נשק גרעיני וארגוני טרור רצחניים הוא מסוכן מאוד, הוא יכול להביא לדברים שקשה לנו בכלל לשער.

גדעון סער: בנתונים האלה מדינת ישראל צריכה לקבוע בצורה הברורה ביותר את הקו האדום כקו שאומר שבשום מצב לא תתאפשר הצטיידות אירן בנשק גרעיני.

גדעון סער: הדרך שבה הדבר הזה יימנע בעתיד - קודם כול מאמץ מדיני או מיצוי אותם המאמצים המדיניים שמתקיימים היום, ששותפות להם מדינות רבות במערב.

גדעון סער: גברתי, הייתי בשליחות הכנסת בכנס האספה הפרלמנטרית של נאט"ו לפני כחודש בפריס, והתרשמתי, כאשר אני משווה את זה למעמדים דומים, בשיחות מדיניות שהתקיימו במשך השנים עם מדינות אירופיות, עם גורמים אחרים, שהיום הסכנה הזאת הרבה הרבה יותר ברורה והיא מוחשית ויש קונסנזוס לגביה.

גדעון סער: עם זאת, אנחנו יודעים שיש לנשיא ארצות-הברית ולמדינות אחרות קשיים פוליטיים.

גדעון סער: לכל מדינה ומדינה יש המגבלות והקשיים בדרך להשגת היעדים המדיניים, אבל אנחנו פה גם כדי לזכור שבסופו של דבר אין תחליף לתושייה של עם שלמען ההגנה על עצמו והבטחת עתידו צריך לקבל החלטות אמיצות, החלטות נועזות, כאשר אין בעצם אפשרויות אחרות למנוע את הסכנה.

גדעון סער: נדמה לי שגם היום, אולי היום יותר מאז, שאז אולי יותר מרחיקי ראות ראו בצורה בהירה את הסכנה מאותו סדאם חוסיין, היום הסכנה היא הרבה יותר ברורה ובהירה.

גדעון סער: תודה.

דליה איציק: תודה, חבר הכנסת גדעון סער.

דליה איציק: חבר הכנסת ראובן ריבלין - בבקשה, אדוני.

דליה איציק: חברי הכנסת, אינני יודעת איך תנהג חברתי, חברת הכנסת קולט אביטל, שתהיה יושבת-ראש הישיבה, אבל אני אינני נוהגת להכניס אנשים שלא היו כאן.

דליה איציק: אדוני השר, יש שרים אחרים, לא רק אתה תורן.

דליה איציק: מדוע הם לא כאן?

יעקב אדרי: חמש דקות.

דליה איציק: אבל מדוע השרים לא כאן?

דליה איציק: זה עניין עקרוני, אדוני השר.

דליה איציק: איפה השר יעקב בן-יזרי?

דליה איציק: בבקשה, תצא, אדוני, יש לך חמש דקות - - -

יעקב אדרי: אני מחליף אותו.

דליה איציק: אתה מחליף אותו?

דליה איציק: על דעתו, אתה תורן.

יעקב אדרי: ברור שאני תורן.

דליה איציק: תודה, אדוני.

דליה איציק: אני צריכה לשאול את חבר הכנסת רובי ריבלין אם זה בסדר.

דליה איציק: חבר הכנסת רובי ריבלין, האם זה בסדר?

ראובן ריבלין: הואיל ואנחנו מדברים על דברים שהם אפילו יותר גדולים מהממשלה הזאת, אין לי בעיה.

דליה איציק: אין דברים יותר גדולים מהממשלה הזאת, חבר הכנסת רובי ריבלין.

דליה איציק: ..

ראובן ריבלין: אני חושש שהיו רגעים.

ראובן ריבלין: גברתי יושבת-ראש הכנסת הנכבדה, גברתי סגנית יושבת-ראש הכנסת הנכבדה, אני זוכר אותם ימים, והיו ימים של התלבטות קשה, שכן היו אשר הזהירו אותנו שאם אנחנו, חלילה, נבצע את הפעולה שעלולה להיות התרסה אדירה, אנחנו נהיה כערער בערבה.

ראובן ריבלין: ועמד מנחם בגין זיכרונו לברכה, מורי ורבי, כפי שעמד בעניין אנטבה יצחק רבין זיכרונו לברכה, והיו רגעים שבהם היינו צריכים להכריע ולהחליט, ולא היה הדבר פשוט, ואל יקל הדבר בעיניכם.

ראובן ריבלין: בכך נבחן מנהיג אם הוא יכול להיות ראש ממשלה, אם באמת בשעות קשות הוא יכול להכריע את ההכרעה הקשה.

ראובן ריבלין: אבל ההתלבטות הזאת התאפשרה רק בגלל העובדה שאנחנו היינו מדינה כל כך חזקה ובעלת עוצמה, בעיקר בגלל אמונתנו בצדקת דרכנו; אמונתנו במוסריות של עמידתנו כאן מול טענות אשר הטילו ספק בעצם הזכות שלנו להתקיים כאן, מול טענות שאמרו שאין מוסריות בתנועה הציונית ובהקמתה של מדינת ישראל כפי שקמה.

ראובן ריבלין: אלה עדיין נושאים שנויים במחלוקת - היכולת שלנו לעמוד מול העולם בקבלת החלטה והכרעה.

ראובן ריבלין: ואכן ההצלחה הצבאית הביאה גם להקלה כזאת או אחרת ברמה של הביקורת שהיתה יכולה להיות כלפינו אם היינו נכשלים, חלילה.

ראובן ריבלין: והדבר הזה נבע רק מהעוצמה הרבה שהאמונה שלנו כעם הביאה ואפשרה לנו להסביר לעולם, שאכן מדינת ישראל צודקת במאבקה, שהיה מאבק שחרג מאותם גבולות, עד אשר שמעון פרס אמר, אני מזהיר אתכם, אנחנו עלולים להיות כערער בערבה, מבודדים לחלוטין, אם נבצע פעולה כזאת.

ראובן ריבלין: ואני תמה היום, בשולי אותה מערכה, ואני מוכרח לומר לכם, שיש כאלה שמאשימים עד היום את מנחם בגין שהוא יצא לאותה פעולה משיקולים פוליטיים, ובאמת הדבר הזה אין בו אפילו שמץ של אמת.

ראובן ריבלין: משום שהשאלה שנשאלה אז היתה שאלה קיומית, וחוות הדעת הביטחוניות שניתנו היו כאלה שהיו מעבר לכל שיקול פוליטי.

ראובן ריבלין: ואני תמה אם לא יגיע הרגע שבו אנחנו נאבד יותר ויותר את עוצמתנו, לא הגשמית, אלא את עוצמתנו והיכולת שלנו קודם כול לשכנע את עצמנו שאנחנו צודקים.

ראובן ריבלין: ומיום ליום אני רואה איזו ארוזיה ביכולת הזאת שלנו.

ראובן ריבלין: אנחנו מדינה מאוד חזקה, ולמרות הוויכוחים הקשים הקיימים בתוכנו - - -

עזמי בשארה: ארוזיה זו שחיקה.

ראובן ריבלין: ארוזיה זו שחיקה.

ראובן ריבלין: אני פשוט חיפשתי את המלה העברית ולא מצאתי מישהו שיסייע בעדי.

ראובן ריבלין: אני מודה לך, חבר הכנסת בשארה, שבארצנו אנחנו יודעים את שתי השפות.

ראובן ריבלין: אני חושב שהיכולת שלנו להמשיך ולעמוד עמידה איתנה, למרות כל הוויכוחים ולמרות כל המכשולים שעומדים בדרכנו, תוכל להמשיך להתקיים רק אם אנחנו קודם כול נאמין בצדקתנו וניתן את כל ההצדקה לאמונה זו.

קולט אביטל: תודה רבה.

קולט אביטל: הדובר הבא - חבר הכנסת יעקב מרגי.

קולט אביטל: הוא לא נמצא.

קולט אביטל: חבר הכנסת דב חנין - אינו נמצא.

קולט אביטל: חבר הכנסת אברהם רביץ - לא נמצא.

קולט אביטל: חבר הכנסת מוחמד ברכה - אינו נמצא.

קולט אביטל: חבר הכנסת אריה אלדד היה פה לפני דקה, אולי אפשר לקרוא לו.

קולט אביטל: אני מציעה שהוא ייכנס.

קולט אביטל: אחריו – חבר הכנסת משה גפני; אולי מישהו יוכל להודיע לו.

עזמי בשארה: הוא ידבר עוד פעם על המצעד.

קולט אביטל: בבקשה, חבר הכנסת אריה אלדד.

קולט אביטל: אחריו – חבר הכנסת משה גפני.

קולט אביטל: אחריו – חבר הכנסת גאלב מג'אדלה.

אריה אלדד: גברתי היושבת-ראש, חברי חברי הכנסת, הפצצת הכור האטומי בעירק היתה אחת הפעמים האחרונות שישראל החליטה שהיא אחראית לגורלה; לא מחכה שיבואו הגויים ויצילו אותנו, לא מוכנה להפקיר את עצם הקיום שלנו בידי אויבים או בידי זרים שווי-נפש.

אריה אלדד: השאלה היא אם המעשה ההיסטורי הזה היה בגדר ציון דרך מדיני-מוסרי-ציוני, כמעט ביטוי צרוף של משמעות הקמת מדינה יהודית אחרי השמדת יהודי אירופה, או שזה היה אירוע חד-פעמי, חריג, היוצא מן הכלל שאינו מלמד על הכלל.

אריה אלדד: לאחר 25 שנה מזמנת אותנו שוב ההיסטוריה ומטילה עלינו להוכיח מחדש את חשיבות קיומה של מדינת היהודים.

אריה אלדד: תוכנית הגרעין האירנית מאיימת על עצם קיומנו.

אריה אלדד: האירנים אומרים בגלוי שהם רוצים להשמיד אותנו.

אריה אלדד: הסיכוי שהעולם יילחם בשבילנו הולך ופוחת.

אריה אלדד: מי שסבר שמדינת ישראל צריכה לקום כדי להיות מקלט בטוח לעם היהודי חייב לזכור, כי מאז החלה שיבת ציון לפני 120 שנה נרצחו או נהרגו בישראל בקרבות יותר מ-22,000 יהודים.

אריה אלדד: כלומר, זה לא מקלט בטוח ליהודים.

אריה אלדד: אולי זה המקום הכי מסוכן ליהודים בעולם, הכי מסוכן אם מוציאים מכלל חשבון היסטורי את השמדת ששת מיליוני היהודים באירופה.

אריה אלדד: את ההצדקה לקיומה של מדינת ישראל יכול לספק המבחן הקיומי הזה.

אריה אלדד: אם אנחנו מסוגלים למנוע את השמדת העם היהודי על-ידי עצם קיומה של מדינת ישראל, קיום צבאה, קיום חיל האוויר שלה, קיום היכולות להגן על עצמנו ויכולת ההחלטה שמבטאת את רצון הקיום, אז כל העסק שווה, גם הקורבנות.

אריה אלדד: ואם לא, אנחנו סתם שופכים דם ונשפך דמנו בארץ הזאת.

אריה אלדד: זה המבחן האולטימטיבי.

אריה אלדד: לא ה"קסאמים", לא פיגועי ההתאבדות, לא תאונות הדרכים, לא הפשיעה, לא השחיתות או החינוך הלקוי - עצם הקיום המוטל בספק וההחלטה כי מדינת ישראל היא מדינתו של העם היהודי הרוצה להגן על עצם קיומו, זה המבחן.

קולט אביטל: אדוני, תודה רבה.

קולט אביטל: חבר הכנסת משה גפני - אינו נמצא.

קולט אביטל: חבר הכנסת גאלב מג'אדלה - אינו נמצא.

קולט אביטל: חבר הכנסת אורי אריאל - אינו נמצא.

קולט אביטל: חבר הכנסת עזמי בשארה, בבקשה.

קולט אביטל: אחריו - חבר הכנסת ישראל כץ.

עזמי בשארה: גברתי היושבת-ראש, חברי הכנסת, אני כמובן לא עולה לכאן כדי להשתתף בריטואל של האדרת מעשה צבאי, אלא כדי לנצל הזדמנות להשתתף בדיון על כל האשליה הזאת, לדעתי, שאפשר לחיות על החרב.

עזמי בשארה: אני חושב ומקווה, שגם אלה שהזמינו את הנושא הזה לדיון יודעים שאי-אפשר לחזור על המודל הזה כל החיים, וגם אי-אפשר לחזור על המודל הזה עכשיו באירן.

עזמי בשארה: הרי ברור שאין מומחה צבאי אחד בעולם שחושב שזה אפשרי היום, לא רק מבחינת טווח הטיסות אלא מבחינת זה שאחרים למדו את הלקח של עירק, לרבות האירנים.

עזמי בשארה: הם למדו את הלקח של עירק.

עזמי בשארה: אם אנשים רצו לקיים את הדיון הזה כדי להתרברב או לחשוב על המדינה הזאת כעל אימפריה שזרועה מגיעה ומשתלחת עד אירן ופקיסטן וגבולות הביטחון שלה מקוריאה עד אני לא יודע איפה, אפשר לחיות באשליות.

עזמי בשארה: מי שחושב שהמונופול על נשק גרעיני יישאר מונופול על נשק גרעיני, גם הוא לדעתי יחיה באשליות.

עזמי בשארה: פעם אחת השתמשו בנשק הגרעיני, ואלה לא היו מוסלמים שהשתמשו בנשק גרעיני, ואפילו לא משטר טוטליטרי השתמש בנשק גרעיני.

עזמי בשארה: מי שהשתמש בנשק גרעיני פעם אחת היה ארצות-הברית, המשטר הנאור - ולא בשביל להגן על עצמו, ולא כיוון שארצות-הברית היתה בסכנת קיום, אלא בשביל לשים קץ למלחמה.

עזמי בשארה: עשו כמעט ניסוי על הירושימה ונגסאקי, ואלה לא היו מוסלמים ולא משטר אסלאמי ולא משטר טוטליטרי.

עזמי בשארה: המדינה הנחשבת בבית הזה הכי נאורה בעולם, היא השתמשה בנשק גרעיני ולא בשביל להגן על עצמה.

עזמי בשארה: שנית, השתמשו בנשק גרעיני כשהיה מונופול עליו.

עזמי בשארה: כשהיו שני צדדים, כבר לא השתמשו.

עזמי בשארה: כלומר, כשיש מונופול על נשק גרעיני, יש נטייה להשתמש בו.

עזמי בשארה: דווקא כאשר אין מונופול, אין נטייה להשתמש בו.

עזמי בשארה: אם יש ניסיון מוכח בעניין הזה, הרי הוא שמדינה נוטה להשתמש בנשק גרעיני כשרק לה יש.

עזמי בשארה: הנטייה היא, שמדינות סביבה לא אוהבות שיש רק לה.

עזמי בשארה: זו הנטייה, וזה מטבע הדברים.

עזמי בשארה: או שבסוף אין מה לעשות ואחרי עשר, 20 ו-30 שנה יהיה למישהו אחר נשק גרעיני, או שנלך בכיוון של שלום ולא נסמוך על נשק גרעיני.

עזמי בשארה: אם אנשים רוצים לסמוך על נשק גרעיני, יש אחרים שיודעים שאלה רוצים לסמוך על נשק גרעיני, ואז הם יפתחו.

עזמי בשארה: הרי המדינות האלה, טכנולוגית, מדעית וכו', לא יישארו מפגרות.

עזמי בשארה: אפילו מחיר הנפט בעולם כבר מהווה סיכון, לפי ראש אגף מודיעין בהרצאתו באוניברסיטת חיפה לאחרונה.

עזמי בשארה: הוא מנה שבעה דברים שגרמו לשינוי אסטרטגי באזור מאז 2005 לרעת ישראל, והדבר השביעי הוא מחיר הנפט, כי זה משגשג בכלכלת אירן וגורם לכלכלת אירן לשגשג.

עזמי בשארה: עד מתי הם יחשבו חישובים כאלה?

עזמי בשארה: בעוד עשר שנים למישהו יהיה.

עזמי בשארה: אני מציע שנעבור מהמודל של להפציץ למודל של לחיות ביחד בשלום באזור הזה.

עזמי בשארה: תודה רבה.

קולט אביטל: תודה רבה.

קולט אביטל: הודעה למזכיר, בבקשה.

אריה האן: ברשות יושבת-ראש הישיבה, הנני מתכבד להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק זכויות יוצרים ומבצעים (בית-דין לתמלוגים) (הוראת שעה), התשס"ו-2006; הצעת חוק לתיקון פקודת סדר הדין הפלילי (מעצר וחיפוש) (מס' 13) (קבלת נתוני תקשורת וקובצי נתונים ממאגר מידע של בעל רשיון בזק), התשס"ו-2006.

אריה האן: תודה רבה.

קולט אביטל: תודה רבה.

קולט אביטל: חבר הכנסת ישראל כץ - אינו נמצא.

קולט אביטל: חבר הכנסת יעקב כהן - אינו נמצא.

קולט אביטל: חבר הכנסת בנימין אלון - אינו נמצא.

קולט אביטל: חבר הכנסת טלב אלסאנע - אינו נמצא.

קולט אביטל: חבר הכנסת נתן שרנסקי, בבקשה.

קולט אביטל: אחריו - חבר הכנסת יואל חסון.

נתן שרנסקי: גברתי היושבת-ראש, חברי הכנסת, אדוני השר, קודם כול, תודה לחבר הכנסת גדעון סער, שהזכיר לכולנו או נתן לכולנו אפשרות להזכיר לעצמנו מה בדיוק קרה לפני 25 שנה.

נתן שרנסקי: כדאי דווקא היום לזכור, שאז לא היתה מדינה בעולם שלא גינתה את ישראל.

נתן שרנסקי: כל העולם גינה את ישראל.

נתן שרנסקי: למעשה, לא היתה מדינה בעולם, קודם כול בעולם הערבי - בעולם המערבי, אבל גם בעולם הערבי – שלא היתה מבסוטית למעשה מהפצצת הכור.

נתן שרנסקי: כולם חשבו שקרה דבר גדול.

נתן שרנסקי: אני יכול לספר סיפור ששמעתי אישית מהיועץ של הנשיא רייגן באותם ימים, שעמד על-יד הנשיא רייגן בחדר המצב כמה שעות אחרי ההפצצה.

נתן שרנסקי: הביאו לנשיא תמונות לוויין אמריקני של הכור כמה שעות לפני כן, כשעוד עמד על מקומו, וכמה שעות אחר כך, כאשר הכול נהרס, אבל הגדר סביב הכור נשארה עומדת במקומה.

נתן שרנסקי: בדיוק באותו זמן שרייגן מסתכל על התמונות ונהנה - כך סיפר לי היועץ שלו - מביאים לו statement, הצהרה, ממחלקת המדינה שהוא צריך לחתום עליה, איך אמריקה מגנה את ישראל.

נתן שרנסקי: הוא קורא ואחר כך מסתכל על התמונות של הלוויין ושוב קורא ואומר: כנראה לא תהיה לנו ברירה ונצטרך להגיד כמה מלים בנוסח זה, אבל what a marvellous piece of bombardment, איזו חתיכת הפצצה הישראלים עשו, כל הכבוד להם.

נתן שרנסקי: אז לא שמעתי שום דבר כי הייתי בבית-הסוהר, אבל שמעתי אחר כך מאנשים מהאדמיניסטרציה של רייגן, שבדקו אחת אחת, וכמעט כל מדינות ערב, ואינני מדבר על המערב, שמחו מאוד על מה שקרה.

נתן שרנסקי: הן כמובן גינו והתקיפו את ישראל והצביעו נגד, אבל כולן הרגישו הקלה על שלמשטר כל כך מסוכן אין עכשיו נשק גרעיני.

נתן שרנסקי: תארו לכם מה היה אם עירק, כמה שנים אחרי זה, כשהוא התקיף את אירן, היה לה נשק גרעיני, ומה היה כאשר עירק הלכה וכבשה את כוויית לו היה לה נשק גרעיני.

נתן שרנסקי: זה לא רק מבחינת העולם המערבי והחופש, אלא מבחינת הכורדים, השיעים וסעודיה.

נתן שרנסקי: כל העולם היה נראה אחרת.

נתן שרנסקי: כלומר, גם כאשר אומרים לך כולם שאסור לעשות את זה, אבל נשיא אירן אומר במפורש: המטרה שלנו היא להשמיד את מדינת ישראל - אני חושב שבפעם האחרונה הוא אמר זאת רק אתמול - כדאי לזכור את השיעור שהיה לפני 35 שנה - -

קולט אביטל: 25 שנה.

נתן שרנסקי: - - את ההערכה שהיתה בכל העולם למה שעשתה ישראל, וגם להבין מה באמת המחיר של הגינויים והביקורת שישראל קיבלה אז.

נתן שרנסקי: תודה רבה.

קולט אביטל: תודה רבה.

קולט אביטל: למען הסדר הטוב, זה 25 שנה, אבל זה נראה כמו 30 שנה.

קולט אביטל: חבר הכנסת ג'מאל זחאלקה, בבקשה.

קולט אביטל: אחריו - חבר הכנסת צבי הנדל.

נתן שרנסקי: סליחה.

עזמי בשארה: אתה צעיר בעשר שנים.

קולט אביטל: כן, עשינו אותך צעיר.

עזמי בשארה: אתה צעיר בעשר שנים, אתה רואה?

ג'מאל זחאלקה: גברתי היושבת-ראש, רבותי חברי הכנסת, אינני מבין את חבר הכנסת שרנסקי שאומר שזה יפה.

ג'מאל זחאלקה: זו אסתטיקה של ההפצצה?

ג'מאל זחאלקה: אתה רואה בזה דבר אסתטי ויפה?

ג'מאל זחאלקה: זה מעניין.

קולט אביטל: הוא ציטט את רייגן.

ג'מאל זחאלקה: זה מעניין מאוד, דווקא כשזו היתה פליטת פה ספונטנית.

קולט אביטל: לא, הוא לא אמר את זה.

ג'מאל זחאלקה: הוא אמר עכשיו.

ג'מאל זחאלקה: אני שמעתי אותו.

קולט אביטל: לא בשמו.

קולט אביטל: הוא אמר שרייגן אמר את זה.

נתן שרנסקי: אני אמרתי שזה מה שאמר רייגן.

נתן שרנסקי: מה אתה אומר?

ג'מאל זחאלקה: לא, הוא אמר עכשיו, אבל לא חשוב.

ג'מאל זחאלקה: גברתי היושבת-ראש, רבותי חברי הכנסת, נשק גרעיני זה דבר מסוכן מאוד.

ג'מאל זחאלקה: הוא מסוכן יותר באזורים שיש בהם תהפוכות פוליטיות, באזורים שיש בהם סכסוכים קשים ובאזורים שיש בהם עימותים אלימים.

ראובן ריבלין: חבר הכנסת זחאלקה, לגבי מדינת ישראל, 1,000 טילים לא גרעיניים שיכולים לנחות על מדינת ישראל בבת אחת, הנזק שלהם הוא בדיוק כמו פצצה גרעינית - - - אני אומר לך שמבחינת מאזן האימה, הנשק הקונבנציונלי שמופעל נגד ישראל יכול להיות במצב כזה - - -

ג'מאל זחאלקה: תרשה לי לחלוק עליך.

ג'מאל זחאלקה: אם אתה תומך בהגבלת חימוש באזור, בוא נלך צעד אחד קדימה.

ג'מאל זחאלקה: אני מוכן לתמוך בהצעה של הגבלת חימוש, לא רק בנשק גרעיני.

ג'מאל זחאלקה: אני חושב שזה נכון.

ראובן ריבלין: אנחנו רוצים לחיות - - -

ג'מאל זחאלקה: בסדר גמור.

ג'מאל זחאלקה: אתה העלית שאלה, ואני אומר לך שתהיה הגבלת חימוש לא רק בנשק גרעיני, אלא גם בנשק קונבנציונלי.

ג'מאל זחאלקה: אדרבה, הוא מסוכן מאוד.

ג'מאל זחאלקה: אנשים רבים - לא רק אנחנו פה, אלא דעת הקהל הבין-לאומית - חושבים שהמזרח התיכון צריך להיות מפורז מנשק גרעיני.

ג'מאל זחאלקה: זה לטובת כל הצדדים.

ג'מאל זחאלקה: אם מישהו חושב והראייה שלו היא לשנה-שנתיים, מילא.

ג'מאל זחאלקה: אבל אם מישהו רואה בראייה אסטרטגית, אי-אפשר למנוע התפתחות של נשק גרעיני לאורך זמן באזור הזה, אלא בפיקוח בין-לאומי, אלא כשכל המדינות יתחייבו שלא יפתחו נשק גרעיני.

ג'מאל זחאלקה: יש היום שיטות פיקוח מאוד הדוקות, שיכולות לבדוק אם יש או אין נשק גרעיני בידי מדינה זו או אחרת.

ג'מאל זחאלקה: לכן האינטרס של הציבור בארץ, ולא רק של כל עמי האזור, בוודאי של כל עמי האזור, שלא תהיה אף מדינה עם נשק גרעיני, לרבות מדינת ישראל.

ג'מאל זחאלקה: אדם שפוי, שלא רואה בדימונה את "בית-המקדש השלישי", צריך לראות שהאינטרס של כולם, של כל בני-האדם הגרים באזור הזה, הוא שהאזור יהיה מפורז מנשק גרעיני.

ג'מאל זחאלקה: זאת צריכה להיות השאיפה של כולנו, אחרת אנחנו שמים את עתיד ילדינו על כף המאזניים.

ג'מאל זחאלקה: תודה.

קולט אביטל: תודה רבה.

קולט אביטל: חבר הכנסת צבי הנדל - אינו נוכח.

קולט אביטל: חבר הכנסת מגלי והבה, בבקשה.

קולט אביטל: אחריו - באורח יוצא דופן נאפשר לכמה חברי כנסת שלא היו באולם לדבר: חברי הכנסת דב חנין, יעקב מרגי, טלב אלסאנע.

קולט אביטל: חבר הכנסת יואל חסון יסגור את הרשימה.

מגלי והבה: גברתי היושבת-ראש, חברי הכנסת, שערו לעצמכם מה היה יכול לקרות אילו המלחמה בעירק היתה נפתחת והיה בידה נשק גרעיני.

טלב אלסאנע: היא לא היתה נפתחת.

מגלי והבה: חברי הכנסת, כשהתחילה המלחמה ראינו איזה טילים עפו על ריאד בירת סעודיה וכל מיני מקומות אחרים, לרבות פה בפתח-תקווה ובמקומות אחרים.

מגלי והבה: אז עוד הייתי בצבא ואני זוכר כשהוחלט על המבצע.

מגלי והבה: מובן שלא היינו בסוד העניינים, אבל ידענו שהולך להתרחש משהו.

מגלי והבה: הפעולה המוצלחת הזאת הוכיחה, שזרוענו הארוכה יכולה לפגוע באלה שרוצים לפגוע בנו.

מגלי והבה: שמעתי גם את אלה שטוענים לגבי הגרעין בישראל.

מגלי והבה: אנחנו קיימים כבר 60 שנה ולא איימנו על אף אחד.

טלב אלסאנע: באמת?

מגלי והבה: לא חשבנו לעשות את זה בצורה שתסכן את קיומנו.

מגלי והבה: נשק ההרתעה הוא חשוב, אבל אני מתפלא על אלה שמדברים על כך שמי שהפציץ ביפן לא היה מוסלמי או שמוסלמים לא עשו את זה.

מגלי והבה: כנראה הם לא קוראים בין השורות את ייצוא המהפכה האירנית לכל מיני מדינות בעולם, ואת צביעת חלק מהמדינות בדגל הירוק, אשר כולנו יודעים מה כוונתו.

מגלי והבה: אני מסכים עם חבר הכנסת שרנסקי, שאמר שחלק ממנהיגי ערב מאוד שמחו באותה תקופה כאשר שמעו שהצרה הזאת של הכור האירני נפתרה, שמישהו פתר להם את הבעיה.

מגלי והבה: כשהיום אנחנו מדברים על הסכנות שאירן מנסה להביא לאזור - יצא לי להיות בדיונים של ה-IPU, הפרלמנט הבין-לאומי, ולהיות בוועדת הניסוח שהפרלמנט הבין-לאומי מינה לניסוח אמנה נגד נשק להשמדה המונית ונשק גרעיני.

מגלי והבה: היו שם אירנים, וכל הטיעונים שלהם בדיונים היו שהם רוצים להשתמש בגרעין למטרות שלום ולא למטרות מלחמה.

מגלי והבה: הם אפילו ניסו להשתמש בארגון בין-לאומי על מנת להכשיר כל מה שהם עושים.

מגלי והבה: הם חושבים שהעולם לא רואה מה הם עושים באירן.

מגלי והבה: המטרה הברורה של האירנים לא רק מסכנת את ישראל, כי ברוך השם היא יודעת להגן על עצמה, אלא מסכנת את כל האזור ומסכנת את מדינות אירופה.

מגלי והבה: מדברים גם על ייצוא המהפכה האירנית, וכשאנחנו מדברים על המהפכה האירנית-השיעית, הרי יש בה גם סכנה לאסלאם הסוני.

מגלי והבה: מי שלא מבין זאת, לא מבין על מה הוא מדבר ומה הוא סח.

מגלי והבה: יש לה האמצעים והכסף וכבר היום היא משתמשת בשליחיה בעזה ובכסף שהיא שולחת לשם, כי ברגע שמתנהל פה טרור ומאבק מצד הפלסטינים וישראל כמובן מגינה על אזרחיה, הם מעסיקים את העולם בנושא הזה ולא בנושא הגרעין המתפתח באירן.

קולט אביטל: תודה רבה.

קולט אביטל: חבר הכנסת דב חנין, בבקשה.

קולט אביטל: אחריו – חבר הכנסת יעקב מרגי.

דב חנין: גברתי היושבת-ראש, רבותי חברי הכנסת, אני מודה לך על כך שאפשרת לי לומר את הדברים, אף שהשתתפתי קודם בדיון אחר.

דב חנין: הדיון שאנחנו מקיימים היום חשיבותו בכך שאינו מדבר על העבר, אלא הוא בעצם צריך לדבר על ההווה ועל העתיד.

דב חנין: אין כל ספק שהעובדה שהמזרח התיכון הולך ונעשה לאזור חמוש בנשק גרעיני היא עובדה מצערת וקשה, עובדה מדאיגה מאוד, עובדה שבהחלט מעוררת שאלות קשה על ביטחונה העתידי של ישראל, כמו על ביטחונם העתידי של העמים האחרים באזור.

דב חנין: ישראל אינה צופה פסיבי בהידרדרות למירוץ חימוש גרעיני באזור, אבל ישראל גם לא יכולה לפתור את ההידרדרות הזאת באמצעים צבאיים.

דב חנין: אני חושב שההזדמנות של הדיון הזה צריכה להיות קודם כול הזדמנות של התרעה ואזהרה מכל ניסיון למהלך צבאי ישראלי נגד אירן בתמיכת ארצות-הברית ובשיתוף פעולה אתה.

דב חנין: מהלכים כאלה לא יובילו ליותר ביטחון, אלא יובילו ליותר אסקלציה, יובילו ליותר סכנות, גם לשלום של האזור וגם לשלומה של ישראל ולביטחונה.

דב חנין: האלטרנטיבה ברורה וידועה.

דב חנין: האלטרנטיבה היא פירוז המזרח התיכון מנשק גרעיני.

דב חנין: זה אפשרי, זה ניתן, יש המסגרות הלגיטימיות הבין-לאומיות שמאפשרות לנו להתקדם לכיוון הזה.

דב חנין: ישראל יכולה וצריכה, למען ביטחונה, למען ביטחונם של האזרחים בישראל, למען ביטחונם של הילדים בישראל, למען שלומנו וגם שלומם של התושבים האחרים באזור הזה, לנקוט יוזמה ברורה וללכת בכיוון הזה של פירוז המזרח התיכון מנשק גרעיני.

דב חנין: היוזמה הזאת היא יוזמה שצריך היה לנקוט מזמן, אבל ככל שחולפים הימים, הצורך ביוזמה כזאת הולך ונעשה יותר ויותר דחוף.

דב חנין: העובדה שסכסוך דמים הקיים היום במזרח התיכון הולך ומצטרף למציאות גרעינית היא עובדה מדאיגה, עובדה קשה ועובדה שמחייבת את ממשלת ישראל לעשות מעשה.

דב חנין: המעשה שממשלת ישראל צריכה לעשות איננו המעשה הצבאי, ההרפתקני, שכמה מחברי הבית אולי מקווים ומייחלים לו, אלא מעשה של אחריות, מעשה של תבונה, מעשה של הסתכלות לטווח ארוך, מעשה מדיני, כי המעשה המדיני יכול ליצור את האופק של החיים האמיתיים בביטחון ובשלום באזור הזה.

דב חנין: תודה רבה.

קולט אביטל: תודה רבה.

קולט אביטל: חבר הכנסת יעקב מרגי, בבקשה, ואחריו - חבר הכנסת טלב אלסאנע.

יעקב מרגי: גברתי היושבת-ראש, חברי חברי הכנסת, אנחנו מציינים היום בדיון בהצעה לסדר-היום של חבר הכנסת גדעון סער 25 שנה להפצצת הכור הגרעיני בעירק.

יעקב מרגי: הפצצת הכור הגרעיני בעירק היתה בה אמירה - אמירה ברורה של מדינת ישראל, של ממשלת ישראל, של העם היהודי, אמירה של: לא עוד; של ביטחון עם ישראל, ההגנה על עם ישראל וההגנה על מדינת ישראל, ושמדינת ישראל תעשה בכל מקום ובכל זמן שתחפוץ ותרצה.

יעקב מרגי: בהפצצת הכור הגרעיני בעירק מדינת ישראל הסבירה והבהירה לעולם, שהיא לא תפקיר את ביטחונה לחסדיה של הקהילה הבין-לאומית.

יעקב מרגי: מטבע הדברים, בציון הפצצת הכור הגרעיני בעירק על-ידי צה"ל, על-ידי חיל האוויר, נסב הדיון פה על פירוז האזור מנשק להשמדה המונית.

יעקב מרגי: אני רוצה להתייחס לזה ממש בקצרה, כי אני באמת לא רוצה לפספס את העיקר.

יעקב מרגי: מדינת ישראל מאז הקמתה מתגוננת, מתגוננת ומתגוננת, ולא עלה, אפילו במחשבה, אכן להשתמש בזה – ולאותם שחוששים: ידידי, חברי, יושב-ראש הכנסת לשעבר, חבר הכנסת ראובן ריבלין, הרי מדינת ישראל, בנושא הגרעין, שמרה על מדיניות העמימות.

יעקב מרגי: אף אחד לא אישר ואף אחד לא הכחיש.

יעקב מרגי: אני רוצה לציין את הטייסים שהשתתפו בהפצצת הכור הגרעיני בעירק, ממש להצדיע להם מכאן, 25 שנה אחרי, ולהזכיר את ידידנו, נשמתו עדן, טייס חיל האוויר, טייס החלל אילן רמון, שהשתתף בהפצצה, ואני אפילו יודע שחלק מהמטס חשש לגורלו.

יעקב מרגי: רק לאחר כמה שניות זיהו אותו והבינו שגם הוא חוזר אחריהם.

יעקב מרגי: אני זוכר את זה כילד, כנער יותר נכון; זו היתה ממש זקיפות קומה, גאווה לאומית, הריאות התמלאו.

יעקב מרגי: ואין יותר טוב מלהעלות את זה בעידן הזה, שבו הרודן, שונא ישראל, מכחיש השואה, ואוי לאותו עולם, אוי לאותו דור שהוא חי בו, אוי לאותה אומה שיש לה מנהיג כזה, וחבל להזכיר אותו, אבל רק בשביל הפרוטוקול – אחמדינג'אד – לא מתאים לדור, לתקופה, אפילו לא בחשכת ימי הביניים.

יעקב מרגי: עדיין - וזאת העולם צריך לדעת - יש מנהיגים בעולם הזה שחושבים שיוכלו - -

קולט אביטל: נא לסיים.

יעקב מרגי: אני מייד מסיים.

יעקב מרגי: - - להשמיד את העם היהודי בכל מקום שיהיה.

יעקב מרגי: ואני רוצה לומר להם באמירה, ביום הציון הזה: עם ישראל חי וקיים, מדינת ישראל חזקה ותגן על עצמה בכל מקום ובכל שעה.

קולט אביטל: תודה רבה.

קולט אביטל: חבר הכנסת טלב אלסאנע, ואחרון הדוברים - חבר הכנסת חסון.

טלב אלסאנע: גברתי היושבת-ראש, חברי הכנסת, מה שהיה הוא חשוב, אבל מה שיותר חשוב הוא מה שיהיה.

טלב אלסאנע: ולדעתי, אסור לחיות באשליות.

טלב אלסאנע: מדינת ישראל לא יותר חזקה מארצות-הברית, ולמרות כל היכולות של ארצות-הברית – והיא הצליחה לגייס גם את מועצת הביטחון – היא לא הצליחה למנוע מצפון-קוריאה להמשיך ולפתח את הנשק הלא-קונבנציונלי, ועכשיו אנחנו רואים את הניסיון להתמודד, בדרכים כאלו ואחרות, עם צפון-קוריאה.

טלב אלסאנע: מדינת ישראל, אין ספק שהיא תרמה לאמירות של הכנסת הנשק הלא-קונבנציונלי לאזור.

טלב אלסאנע: יש מדינות שמרגישות, חשות שהן מאוימות על-ידי מדינת ישראל.

טלב אלסאנע: ולכן, כל ניסיון לא לקיים אף פעם דיון בנושא הכור הגרעיני בדימונה, או ביכולות של ישראל, לא מרגיע ולא גורם למדינות אחרות לחוש כאילו האיום הגרעיני באזורנו לא קיים.

טלב אלסאנע: לכן, זה תרם לאמירות ששמענו אותן בעירק, ניסיון שלהן אחר כך בלוב, והיום אנו עדים לו באירן.

טלב אלסאנע: הביטחון, והדרך הנכונה להתמודד עם תופעת החימוש בנשק לא-קונבנציונלי, זה לא על-ידי חשיבה איך הפצצנו ואיך היה עם הכור הגרעיני "תמוז" בעירק, אלא איך אפשר ליצור או לבטל את העילות להמשך התחרות הזאת, שיכולה להביא את האזור כולו לקטסטרופה.

טלב אלסאנע: תודה רבה.

קולט אביטל: תודה רבה.

קולט אביטל: אחרון הדוברים, חבר הכנסת יואל חסון, בבקשה.

יואל חסון: גברתי היושבת-ראש, כנסת נכבדה, אני מבקש לברך את חבר הכנסת גדעון סער על הדיון החשוב הזה.

יואל חסון: דיון חשוב, קודם כול, מכיוון שהוא בעיני דיון חינוכי ממדרגה ראשונה.

יואל חסון: אני חושב על האנשים שצופים בזה ומכירים ויודעים ושמעו ולמדו, אבל כל תזכורת כזאת וכל ציון כזה של 25 שנה להפצצת הכור העירקי מחזקים את המסר המרכזי שאותו גם רצה אז להעביר מנחם בגין, ראש הממשלה, שאם מישהו בא ואנחנו יודעים שהוא רוצה לחסל אותנו ולהשמיד אותנו, תמיד נדע בעת הצורך לבוא ולעמוד, לתת את המענה ולהגן על עצמנו בזכות עצמנו.

יואל חסון: גם אם נהיה בשלבים מסוימים מוכנים לדבר בדיפלומטיות ולנהל משא-ומתן, ברגע שנבין שהסכנה אורבת ויש מישהו שבא ומנסה לפגוע במדינה היהודית, תמיד תהיה ממשלה ותמיד יהיה המנהיג שידע לקבל את ההחלטה להגן ולפעול באופן מיידי ונחרץ כדי להגן על העם היהודי, על עם ישראל.

יואל חסון: אני חושב שמנחם בגין היה דוגמה ומופת, ויכול להיות דוגמה ומופת לכל אחד ממנהיגי העם הזה והמדינה הזאת, כמי שידע ברגע הקריטי הזה לא להירדם, אלא לבוא ולפעול בנחישות, בכוח ובנחרצות.

יואל חסון: אני גם חושב שהצורך והחשיבות לבוא ולהראות לעולם שגם אם אנחנו שותפים לעמי העולם וחלק מעמי העולם, אנחנו יודעים – כי יש לנו הניסיון הזה, ויש לנו הניסיון הזה מהעבר.

יואל חסון: הניסיון הטרגי של העם היהודי, והוא השואה – שאנחנו, ששם היינו, לצערי, חסרי אונים, היום איננו חסרי אונים.

יואל חסון: היום אנחנו יודעים להתמודד.

יואל חסון: מי שבא ויחשוב ויעלה על דעתו לבוא ולפגוע בעם היהודי כעם, לבוא ולחסל ולהשמיד את מדינת ישראל, אנחנו נדע תמיד להגיב, ולהגיב בזכות עצמנו.

יואל חסון: וזה משהו שנדרש מאתנו כל הזמן: להיות עירניים מספיק, ושיהיו לנו הכוח והיכולת כל הזמן להגן על עצמנו בזכות עצמנו.

יואל חסון: כמו שאמרתי, מנחם בגין היה מופת לזה, ואני מקווה שנמשיך ונעשה, לאור הכיוון הזה והתפיסה הזאת.

יואל חסון: תודה.

קולט אביטל: תודה רבה.

קולט אביטל: אני קוראת לשר אדרי להתייחס, בבקשה.

יעקב אדרי: גברתי היושבת-ראש, חברי חברי הכנסת, גם אני רוצה להצטרף למברכים את חבר הכנסת גדעון סער על היוזמה הברוכה בהעלאת הנושא, שהוא כל כך חשוב ורלוונטי להיום.

יעקב אדרי: אני חושב שחשיבות העניין הזה היא לא רק בהזכרת מה שהיה, אלא גם בהזכרת מה שקורה היום מסביבנו.

יעקב אדרי: אני חושב שהמבצע שהיה לפני 25 שנה הוכיח דבר אחד - שלא אלמן ישראל.

יעקב אדרי: וכאשר קמים עלינו להשמידנו, תמיד נמצא את הפתרון ותמיד נפעל על מנת שלא לאפשר שום איום של חיסול על מדינת ישראל.

יעקב אדרי: אני חושב שאיש מאתנו אינו שוכח את התרוממות הרוח שהיתה בארץ באותו יום שבו חוסל הכור.

יעקב אדרי: היו חששות כבדים וגם בממשלה היו ספקות, אבל טוב שהיה אז מנהיג, מנחם בגין ז"ל, שהחליט באומץ ובנחישות לעשות את זה ולהפעיל את חיל האוויר הישראלי על מנת להשמיד את הכור, שמטורף שהוביל את האומה העירקית איים ולא היסס להגיד שהוא מקים אותו על מנת שיהיה לו הנשק הגרעיני כדי להשמיד את מדינת ישראל.

יעקב אדרי: והנה, מה לעשות, גם בימים אלו קם לנו מטורף באירן, וכל פעם במקום אחר הוא מצהיר שלא יעזור כלום, הנשק יהיה גם יהיה, וכמובן, הוא מזהה את החולשה שיש במדינות אירופה ואולי גם אצל הנשיא האמריקני; אני מקווה שלא.

יעקב אדרי: הם עובדים שעות נוספות ולא מרפים בעניין הזה.

יעקב אדרי: הם מנצלים כל רגע לזירוז התהליכים על מנת שיהיה להם נשק גרעיני, שבסופו של דבר ישתמשו בו להשמדתה של מדינת ישראל; כך הוא אומר.

יעקב אדרי: הנשיא האירני עלה על המטורף הקודם, סדאם חוסיין, באמירות הישירות שלו ובטירוף שהוא אומר את זה והוא לא מהסס בזה.

יעקב אדרי: אני חושב שהמסקנה שלנו, של כולנו, לא לאפשר את העניין הזה.

יעקב אדרי: קודם כול, כפי שאמרו חברי, בכל האמצעים הדיפלומטיים.

יעקב אדרי: אני חושב שמדינת ישראל נוהגת נכון ומצפה ממדינות אירופה וממדינות העולם, ובעיקר מהידידה הגדולה שלה, מארצות-הברית, לפעול על מנת להסיר את האיום הזה.

יעקב אדרי: אני מתאר לי שיעשו הכול, הטלת סנקציות כלכליות וכל מה שאפשר, הן במועצת הביטחון והן בכלים הנוספים שיש למדינות אירופה וגם לארצות-הברית, ובסופו של דבר, הם יצטרכו להתייצב וגם לפעול על מנת להסיר את האיום הזה מעל מדינת ישראל ומעל מדינות אירופה ובכלל.

יעקב אדרי: האיום הזה לא מופנה רק כלפי מדינת ישראל, אלא כלפי כל מדינות העולם.

יעקב אדרי: כאשר יש מטורף, הוא מטורף כלפי כולם, ואי-אפשר לדעת למי זה יהיה מכוון.

יעקב אדרי: אני חושב שהדיון חשוב מאוד, וראוי שנזכור כולנו את הלקח של הפצצת הכור העירקי.

יעקב אדרי: תודה רבה.

קולט אביטל: תודה רבה.

קולט אביטל: חברי חברי הכנסת, יש הודעת סיכום מטעם הסיעות הליכוד, קדימה, ישראל ביתנו וש"ס.

קולט אביטל: אני מבקשת לדעת אם סיעות אחרות רוצות להגיש הצעות.

גדעון סער: גם סיעת העבודה מצטרפת.

קולט אביטל: נוסיף אותה.

קולט אביטל: האם יש סיעות נוספות שרוצות להגיש הצעות לסיכום?

קולט אביטל: לא.

קולט אביטל: אני מבקשת מחבר הכנסת גדעון סער להקריא את הודעת הסיכום.

קולט אביטל: אני מבינה שסיעת העבודה הצטרפה, וכן סיעת הגמלאים.

קולט אביטל: אם כך, הסיעות: הליכוד, קדימה, ישראל ביתנו, ש"ס, העבודה וגיל.

גדעון סער: נכון, גברתי, הודעת הסיכום מטעם הסיעות הנ"ל.

גדעון סער: במלאות 25 שנה למבצע הנועז להשמדת הכור הגרעיני בעירק, מתאחדת הכנסת בהעלותה על נס את ההחלטה האמיצה והנבונה שקיבלה הממשלה בראשותו של מנחם בגין זיכרונו לברכה ואת הביצוע המזהיר של טייסי חיל האוויר הישראלי.

גדעון סער: הפעולה חסרת התקדים והמוצלחת הסירה איום קיומי חמור ביותר מעם ישראל ומהאזור כולו, והבהירה כי ישראל נחושה לעמוד על זכותה להגנה עצמית ולהבטיח את עתידה.

גדעון סער: הכנסת מבהירה, כי ישראל נחושה, לנוכח סכנות לא פחותות בעוצמתן הניצבות היום מולה, להבטיח את עתידה ואת ביטחונה.

קולט אביטל: תודה רבה.

קולט אביטל: אנחנו עוברים להצבעה.

קולט אביטל: נא להצביע.

קולט אביטל: הצבעה מס' 6 בעד הצעת הסיכום שהביא חבר הכנסת גדעון סער – 20 נגד – אין נמנעים – אין הצעת הסיכום שהביא חבר הכנסת גדעון סער נתקבלה.

קולט אביטל: בעד - 20, אין מתנגדים ואין נמנעים.

קולט אביטל: אני קובעת שההצעה נתקבלה.

גדעון סער: מנהל סיעת יהדות התורה ביקש לצרף את סיעתו.

קולט אביטל: בסדר, נצרף אותו.

קולט אביטל: אם כך, 21 בעד.

קולט אביטל: ["דברי הכנסת", הכנסת ה-16, מושב רביעי, חוב' ח', עמ' 27416 ועמ' 27303.

קולט אביטל: ]

קולט אביטל: אנחנו עוברים לנושא הבא: הודעת ועדת הפנים ואיכות הסביבה על רצונה להחיל דין רציפות על: הצעת חוק לסילוק ולמיחזור צמיגים, התשס"ו-2005; והצעת חוק אוויר נקי לישראל, התשס"ו-2005.

קולט אביטל: אני מזמינה את חבר הכנסת מגלי והבה לעלות לבמה ולמסור את ההודעה בשם ועדת הפנים ואיכות הסביבה.

מגלי והבה: גברתי היושבת-ראש, כנסת נכבדה, על-פי חוק רציפות הדיון בהצעות חוק, התשנ"ג-1993, אני מתכבד להודיע על רצונה של ועדת הפנים ואיכות הסביבה להחיל דין רציפות על הצעת חוק לסילוק ולמיחזור צמיגים, התשס"ו-2005, שיזמו חבר הכנסת מיכאל נודלמן וקבוצת חברי הכנסת, ועל הצעת חוק אוויר נקי לישראל, התשס"ו-2005, שיזמו חבר הכנסת עמרי שרון וקבוצת חברי הכנסת.

מגלי והבה: מטרת הצעת החוק לסילוק ולמיחזור צמיגים, התשס"ו-2005, להביא לאיסוף צמיגים ולטיפול בהם באופן שימנע מפגעים סביבתיים.

מגלי והבה: ההצעה מבוססת על עקרון אחריות היצרן, ולפיו יצרני הצמיגים ויבואניהם הם שיישאו באחריות לאיסוף הצמיגים ולהעברתם לאתרי הפסולת ולמתקני מיחזור.

מגלי והבה: מטרתה של הצעת חוק אוויר נקי לישראל, התשס"ו-2005, להסדיר את הטיפול בבעיית זיהום האוויר בישראל באמצעות קביעת נורמות אחידות לאחריות ולטיפול בזיהום האוויר.

מגלי והבה: אבקש מחברי הכנסת לתמוך בבקשתה של ועדת הפנים ואיכות הסביבה ולהחיל רציפות על הצעות החוק.

מגלי והבה: תודה.

קולט אביטל: תודה רבה.

קולט אביטל: [רשומות (הצעות חוק, חוב' מ/251).

קולט אביטל: ]

קולט אביטל: אנחנו עוברים לנושא הבא: הצעת חוק הביטוח הלאומי (תיקון מס' 90) (קצבאות ילדים), התשס"ו-2006, קריאה ראשונה.

קולט אביטל: אני מזמינה את השר המתאם, חבר הכנסת יעקב אדרי, להציג את הנושא.

יעקב אדרי: גברתי היושבת-ראש, חברי הכנסת, בחוק התוכנית להבראת כלכלת ישראל תוקן סעיף 68 לחוק הביטוח הלאומי, וקצבאות הילדים המשתלמות - -

קולט אביטל: חברי סיעת גיל, חבר הכנסת שרוני, קצת שקט בבקשה.

יעקב אדרי: - - בעד כל ילד הושוו כך שקצבת הילד תשולם ללא קשר למספרו הסידורי במשפחה והיא תעמוד על 144 שקלים.

יעקב אדרי: במקביל נקבע בסעיף זה, כי לעניין קצבאות הילדים המשתלמות בעד הילד השלישי ואילך, אשר נולדו לפני 1 ביוני 2003, תבוצע הפחתת הקצבה בתהליך מדורג, שבסיומו תעמוד גם קצבת הילדים הזאת על 144 שקלים חדשים.

יעקב אדרי: בהתאם להחלטת הממשלה מיום 30 במאי 2006, מוצע לקבוע כי ההפחתה המדורגת של קצבאות הילדים המשתלמות בעד הילד השלישי ואילך, שנולדו לפני 1 ביוני 2003, תיפסק לאלתר.

יעקב אדרי: וכך שיעור הקצבה בעד הילד השלישי כאמור יעמוד מעתה ואילך על סך של 1.2 נקודת קצבה, 178 שקלים - -

קולט אביטל: כבוד השר נהרי, אתה ודאי לא רוצה להפנות עורף לשר אחר.

קולט אביטל: תודה.

יעקב אדרי: - - ואילו שיעור הקצבה בעד הילד הרביעי ואילך כאמור יעמוד מעתה ואילך על סך של 2.22 נקודות קצבה, שזה 329 שקלים.

יעקב אדרי: רבותי חברי הכנסת, אני מציע לאשר את ההצעה בקריאה ראשונה ולהעבירה להכנה לקריאה שנייה ושלישית לוועדת העבודה, הרווחה והבריאות של הכנסת.

יעקב אדרי: תודה.

יעקב אדרי: היו"ר קולט אביטל: תודה רבה, אדוני השר.

יעקב אדרי: אני עוברת עכשיו לרשימת הדוברים.

יעקב אדרי: חבר הכנסת טלב אלסאנע - אינו נמצא.

יעקב אדרי: חבר הכנסת משה גפני - אינו נמצא.

יעקב אדרי: חברת הכנסת שלי יחימוביץ - אינה נמצאת.

יעקב אדרי: חבר הכנסת גאלב מג'אדלה - אינו נמצא.

יעקב אדרי: חבר הכנסת יעקב מרגי, בבקשה.

יעקב אדרי: אחריו - חבר הכנסת בנימין אלון, ואם הוא לא יימצא - חבר הכנסת דב חנין.

יעקב מרגי: גברתי היושבת-ראש, חברי חברי הכנסת, יום גדול הוא למשפחות ברוכות הילדים, לממשלה ולתנועת ש"ס, שחרתה בהסכם הקואליציוני שלה את הפסקת הקיצוץ בקצבאות הילדים; לכן עולה היום הצעת חוק הביטוח הלאומי (תיקון מס' 90) לקריאה ראשונה.

יעקב מרגי: החוק מדבר על כך שאותן גזירות של הממשלה הקודמת שפגעו קשות בילדי ישראל ודחפו יותר מ-700,000 אל מתחת לקו העוני - היום הממשלה הזאת נותנת, פותחת תקווה, מדליקה אור בעיניים של אותם ילדים, אותן משפחות, ואני מבטיח לחבר הכנסת ישראל כץ, שאנחנו אכן נמשיך לחזק את מעמד הילדים, לתת להם את הביטחון הכלכלי, שהילדים בארץ-ישראל ובמדינת ישראל יצליחו להתקיים בכבוד, יבטיחו לעצמם עתיד שווה וחזק מבחינה חברתית.

יעקב מרגי: אני באמת רוצה להזכיר בהזדמנות זו – היו לחבר הכנסת גפני כמה שאלות אתמול.

יעקב מרגי: חבר הכנסת גפני שאל אתמול מעל הדוכן הזה: מה יאמרו המצביעים של ש"ס?

יעקב מרגי: אז הכנסת היום נותנת תשובה לגפני.

יעקב מרגי: הוא שומע שאכן היום הממשלה הנוכחית, שאנחנו זכינו להיות חברים בה, חברים בה, כל השותפים שבאמת - כל ההסכמים הקואליציוניים, הן של העבודה, הן של סיעת גיל, הן של ש"ס, הביאו תוכן חברתי וחוזק חברתי לחברה הישראלית.

יעקב מרגי: אתמול זכינו לתקן את העיוות בקצבאות הזיקנה, בעקבות ההסכם הקואליציוני של סיעת גיל.

יעקב מרגי: היום אנחנו מפסיקים את הגזירות הקשות בקיצוץ בקצבאות הילדים, ואנחנו, שרוני – אני אומר לך, שנינו ביחד, כולנו ביחד, כל השותפים - עוד נמשיך, והיד עוד נטויה, ובעזרת השם נרפא ונבריא את תחלואי החברה שלנו, עם אותם סימנים, אותן צלקות של הממשלה הקודמת שלא היתה חברתית כלל.

יעקב מרגי: היו"ר קולט אביטל: תודה רבה, חבר הכנסת מרגי, ותודה שהזכרת גם סיעות אחרות.

יעקב מרגי: חבר הכנסת דב חנין - אינו נמצא.

יעקב מרגי: חבר הכנסת ישראל כץ, אחריו - חבר הכנסת שמואל הלפרט, ואם הוא לא יהיה - חבר הכנסת אורי אריאל.

ישראל כץ: גברתי היושבת-ראש, חברי הכנסת, אני חושב שהתיקון לחוק הוא תיקון חשוב.

ישראל כץ: הממשלה הקודמת קיבלה החלטות על תוכניות כלכליות מרחיקות-לכת, שמצד אחד היטיבו מאוד את מצב המדינה עצמה, הביאו לשיפור מהותי ברמת המקרו של הכלכלה, מנעו קריסה, ומצד שני – אגב, באותה ממשלה שהיתה, מי שמוביל היום את הממשלה היה גם בממשלה הקודמת, כדאי להבהיר את הדברים.

ישראל כץ: ראש הממשלה דהיום היה שר בכיר בממשלה הקודמת - - - גדעון סער (הליכוד): גם מפלגת העבודה היתה בממשלה.

ישראל כץ: גם מפלגת העבודה היתה בחלק מהזמן בתוך הממשלה.

ישראל כץ: לכן, הוויכוח הוא לא ויכוח בין-מפלגתי, כי קשה לדעת, לגבי חלק לפחות, באיזו מפלגה הם היו, באיזו מפלגה הם היום ובאיזו מפלגה הם יהיו בעתיד.

ישראל כץ: אני קודם כול מברך את תנועת ש"ס שנאבקה בדבר.

ישראל כץ: התיקון כיום הוא תיקון חלקי, הוא לא תיקון מלא.

ישראל כץ: הוא מונע את המשך הירידה לפי המתווה.

ישראל כץ: הוא מונע את זה לגבי מי שכבר נולד, לא לגבי מי שלא נולד.

ישראל כץ: מהבחינה הזאת, בתור עזרה ראשונה, בהחלט זה קיים.

ישראל כץ: אני יכול לומר שגם בדיונים בממשלה בתוכנית הקשה שהיתה בזמנו, אמרתי שהכיוון הוא נכון אבל המינון הוא קשה, והוא מינון שצריך להמעיט בו.

ישראל כץ: כרעיון, ודאי שצריך להסדיר את כל הדברים שהממשלה הקודמת נגעה בהם, וגם באומץ, אבל יש עניין של מינון, של קצב, של דברים, ואין ספק שציבור המשפחות מרובות הילדים הוא אחד הציבורים שנפגעו בצורה קשה מדי, כמו ציבור הקשישים, כמו ציבורים אחרים.

ישראל כץ: כמו שבתחום הבריאות, בלחץ קשה של הכנסת, הממשלה איכשהו נתנה עזרה ראשונה, כמובן, גם בתחום הזה צריך קודם כול לאפשר סיוע מיידי לאותם ציבורים.

ישראל כץ: לדעתי, צריך לעשות הסדר יותר רחב, לטווח ארוך, שאולי ישנה את הכיוון בטווח הארוך, אבל יקל בטווח הקצר.

ישראל כץ: הילדים ודאי לא אשמים בשום דבר, ולכל ילד במדינת ישראל צריך שיהיה כל מה שהוא זקוק לו לצרכיו.

ישראל כץ: זה לא אומר שאין מקום למחשבות ארוכות טווח בנושא הזה, לכיוונים אחרים, לדרכי סיוע אחרות.

ישראל כץ: וכמו שאני חושב שבבריאות, בחינוך, ברווחה - גם בנושא השלטון המקומי, והיום היה דיון קשה ל כך שעובדים לא מקבלים יותר משנה משכורת.

ישראל כץ: אז האנשים עצמם לא אשמים.

ישראל כץ: צריך לתת עזרה ראשונה לכמה תחומים, והתחום הזה הוא ביניהם, ולגבש תוכנית לאומית שתכלול גם את הנושא הזה של משפחות שזקוקות לסיוע, לחינוך הילדים ולסיוע לילדים, על מנת גם לשמר את ההישגים הכלכליים המרשימים שהתוותה הממשלה הקודמת, אבל גם לאפשר לכל הציבורים להיות חלק מהמרכבה הזאת, להתקדם יחד ולא להישאר מחוץ לקטר שדוהר.

ישראל כץ: היו"ר קולט אביטל: תודה רבה לך, ותודה על כך שהצטרפת לחוזרים בתשובה, חבר הכנסת ישראל כץ.

ישראל כץ: חבר הכנסת שמואל הלפרט - - -

ישראל כץ: - - - לא - - - אותי לרעה על - - - היו"ר קולט אביטל: אני מצטערת על כך שאני חייבת להחזיר לפעמים.

ישראל כץ: חבר הכנסת אורי אריאל - אינו נמצא.

ישראל כץ: חבר הכנסת אחמד טיבי - אינו נמצא.

ישראל כץ: חבר הכנסת עזמי בשארה - אינו נמצא.

ישראל כץ: חבר הכנסת ג'מאל זחאלקה - אינו נמצא.

ישראל כץ: חברת הכנסת נאדיה חילו – אינה נמצאת.

ישראל כץ: חבר הכנסת צבי הנדל - אינו נמצא.

ישראל כץ: חבר הכנסת גדעון סער, בבקשה.

ישראל כץ: אחריו - חבר הכנסת מגלי והבה.

ישראל כץ: - - -

גדעון סער: גברתי היושבת-ראש, כנסת נכבדה, בראשית הדברים - סיעת הליכוד דנה אתמול בהצעת החוק והחליטה לתמוך בה.

גדעון סער: אנחנו גם הודענו ערב הבחירות ש"נתמוך בהעלאה מתונה של קצבאות הילדים".

גדעון סער: אני חושב שההצעה שעושה את ההבחנה בין ילד שלישי ואילך שנולד לפני יוני 2003, דהיינו תחילת התוכנית הכלכלית, היא הבחנה – חברת הכנסת יחימוביץ נוהגת לעשות את ההבחנה הזאת כאשר היא אומרת, במידה רבה של צדק, שיש אלמנט של הסתמכות, גם של הורים, גם על מצב כלכלי מסוים, ועל תשלומי העברה מסוימים, והיום המצב השתנה, ועל כן יש גם היגיון בהבחנה הזאת שקיימת בהצעת החוק.

גדעון סער: אני רק רוצה לומר משהו, שני דברים שאני חושב שחשוב שייאמרו.

גדעון סער: האחד – השר שטרית.

גדעון סער: הוא בא והציג אתמול עמדה ברורה וחד-משמעית, ששוללת את הנושא המרכזי של מדיניות הממשלה.

גדעון סער: הנושא שמציג ראש הממשלה כמעט בכל נאום - - -

משה שרוני: - - -

גדעון סער: תסלח לי, חבר הכנסת שרוני, אני לא יכול להעיר לך כי מצד אחד אתה יותר ותיק ממני אך מצד שני בבית הזה אני יותר ותיק ממך.

משה שרוני: אני נהנה מכך שהסיעה שלך חזרה בתשובה.

גדעון סער: כאשר שר הבינוי והשיכון, שהיה חבר הסיעה שלי, חוזר בתשובה, ויוצא עכשיו נגד מה שהזהרנו מפניו בבחירות, אני אומר, ברוך השם שזכינו לרגע הזה.

גדעון סער: השר שטרית הוא לא סתם שר, הוא ממונה על השירותים האסטרטגיים ועל שירותי הביטחון, וכאשר הוא בא ואומר את הדברים הללו על תוכנית ההתכנסות, יש להם בוודאי משקל יתר.

גדעון סער: לכן אני מציע לכל אותם שרים רבים שיושבים ליד שולחן הממשלה - השר יצחק כהן, עמדתו ידועה.

גדעון סער: הוא היה תמיד נגד ההתכנסות; הוא גם היה נגד ההתנתקות.

גדעון סער: תמיד הוא גילה גישות ריאליות בנושא הזה.

גדעון סער: שמעתי אותו בשבוע שעבר, אחרי שנפל "קסאם" באשקלון, והוא לא אמר את כל מה שהיה אומר בנסיבות רגילות, אבל הוא לא אמר דברים שסותרים את עמדותיו, וגם זה משהו לאיש פוליטי.

גדעון סער: לכל האנשים שיושבים ליד השולחן הזה, שניאלץ לחשוף אותם אחד אחד אם לא תהיה לנו ברירה, שמסבירים לנו בשיחות בינינו על סכנות תוכנית ההתכנסות, אני מציע לקחת דוגמה מהשר מאיר שטרית, אדוני השר אדרי, ולומר שהתוכנית הזאת לא תביא שלום, לא תביא ביטחון, אנחנו מתנערים ממנה, אנחנו חוזרים בנו.

ישראל כץ: זה הוויכוח הלאומי האמיתי.

גדעון סער: אז ייחסכו עשרות מיליארדים שנוכל להעביר גם לקצבאות ילדים וגם למטרות חיוביות אחרות ולהתאחד סביב הנושאים הללו.

קולט אביטל: תודה רבה.

קולט אביטל: חבר הכנסת מגלי והבה, ואחריו - חברת הכנסת שלי יחימוביץ.

מגלי והבה: גברתי היושבת-ראש, חברי השרים, חברי הכנסת, צריך לברך על הצעת החוק, במיוחד כשהיא באה לשנות מצב.

מגלי והבה: בגלל המצב הכלכלי במשק והרפורמה הכלכלית גרמנו לפגיעה בקצבאות הילדים ובשכבות החלשות.

מגלי והבה: על כן, כל תרומה וכל שינוי במצב קצבאות הילדים שיביא לתרומה לשכבות החלשות, צריך לברך עליו.

מגלי והבה: אומנם אני לא מנהל את הישיבה, אבל חברי הכנסת מרעישים.

מגלי והבה: אנחנו הולכים היום לחקיקה הזאת על מנת להיטיב עם השכבות החלשות.

מגלי והבה: ראינו את דוחות הביטוח הלאומי שציינו את מצב העוני במדינת ישראל ואת מספר הילדים העניים.

מגלי והבה: לכן, אני חושב שהתחלנו במלאכה, שצריכה להיות ברורה לנו וגם לממשלה.

מגלי והבה: בתקציב הבא, של 2007, צריך לטפל גם בסוגיית השכבות החלשות, לא רק במדיניות, אלא בביצוע מדיניות שתביא לשינוי במצב הסוציו-אקונומי של אותן משפחות.

מגלי והבה: הפן השני הוא הטיפול בסוגיית הרשויות המקומיות, כי כפי שהמשפחות מעוטות היכולת סבלו מהרפורמה הכלכלית ואנחנו מנסים להיטיב אתן, השארנו גיבנת של הרשויות המקומיות.

מגלי והבה: בוועדת הכספים התקיים היום דיון על 36 רשויות מקומיות, שחלקן לא שילמו משכורות שבעה-שמונה חודשים, ועל 24 רשויות נוספות, שאין להן אפשרות לקבל שום אשראי.

מגלי והבה: היה קונסנזוס, היתה הסכמה כללית בין הקואליציה לאופוזיציה, ומחר יתקיים המשך הדיון על מנת לפתור את בעיית הרשויות האלה.

מגלי והבה: ברגע שנתקן את העיוותים שנגרמו מהרפורמה הכלכלית - היו לה גם הישגים, אבל אני מדבר על אלה שנפגעו, גם השכבות החלשות וגם הרשויות המקומיות - אנחנו נמשיך לדאוג, וזה הבסיס לתקציב הבא.

מגלי והבה: כולנו נפעל כדי שאותן שכבות ואותן אוכלוסיות, הבעיות שלהן תיפתרנה.

מגלי והבה: תודה.

קולט אביטל: תודה רבה.

קולט אביטל: חברת הכנסת שלי יחימוביץ, בבקשה.

קולט אביטל: אחריה - אחרון הדוברים, חבר הכנסת משה גפני.

שלי יחימוביץ': גברתי היושבת-ראש, חברי חברי הכנסת, חברי הכנסת מש"ס לא נמצאים כאן, הנה הם, אני רוצה לברך אתכם באופן אישי על ההישגים היפים האלה בהסכם הקואליציוני, הישגים חשובים ביותר, שאני מזדהה אתם לחלוטין, בלי שום פקפוק, אף שאני יודעת שקהל מצביעי מפלגת העבודה, לפחות בחלקו, הוא לא חסיד של קצבאות ילדים.

שלי יחימוביץ': אני חושבת שהקיצוץ האכזרי, הלא-אחראי, המופרך, שהתבצע בקצבאות הילדים החל משנת 2003, אין לו אח ורע בעולם כולו.

שלי יחימוביץ': אם אנחנו מביאים בחשבון גם את הגידול באוכלוסייה, הקיצוץ מסתכם ב-50%-40% במכה אחת.

שלי יחימוביץ': אין גזירה יותר אכזרית, פתאומית ואלימה מהדבר הזה למשפחה שמגדלת ילדים.

שלי יחימוביץ': באופן אישי אני אוהבת לעסוק בעולם העבודה ולא בעולם הקצבאות, שכן גם שם מתרחשות עוולות גדולות מאוד, אבל אי-אפשר להתכחש לעובדה שקצבאות הילדים הן המנגנון המיידי, החשוב והבטוח ביותר להוציא משפחות שלמות אל מחוץ למעגל העוני, ובעיקר להוציא ילדים אל מחוץ למעגל העוני.

שלי יחימוביץ': לפעמים אני תוהה, כחברת כנסת חדשה יחסית, איך חברי כנסת נתנו את ידם לקיצוץ כל כך אלים בקצבאות, והדבר הזה עומד תמיד לנגד עיני בשבתי כחברה בקואליצה בוועדת הכספים כמין תמרור אזהרה, עד כמה אפשר להיסחף בתוך משמעת קואליציונית ובתוך כוח ששועט קדימה עם ססמאות, שכל כולו רק רצון לעשות טוב לכלכלת ישראל.

שלי יחימוביץ': הנה, נעשה כל כך הרבה רע לכל כך הרבה ילדים.

שלי יחימוביץ': בעיקר אני מתקוממת נגד האמירה ששלטה אז: מקצבאות לעבודה.

שלי יחימוביץ': כי לאיזו עבודה בדיוק אפשר לשלוח ילד בן שלוש שמקצצים לו את הקצבה?

שלי יחימוביץ': על כן, ההישג הזה הוא הישג משמעותי ביותר, והוא גם אמירה מוסרית של הקואליציה הזאת, וטוב שנאסוף לנו כמה אמירות מוסריות של הקואליציה הזאת.

שלי יחימוביץ': עוד דבר שחשוב לי להגיד לסיום הוא שחלק מהנרטיב שאפשר את הקיצוץ בקצבאות היה, במידה מסוימת, הלך רוח שלא עזב אותנו, לצערי, שיש בו אלמנטים של גזענות מסוימת כלפי אוכלוסיות מסוימות - חרדים, ערבים.

שלי יחימוביץ': האצבע על ההדק היתה קלה יותר כשדובר באוכלוסיות האלה, ואני גם חושדת שהיתה כאן מחשבה סמויה על פיקוח על הילודה, אולי שיעשו פחות ילדים.

שלי יחימוביץ': אם מישהו התכוון לפתוח דיון דמוגרפי חדש במדינת ישראל, הוא היה צריך לבוא ולשים את זה על השולחן ולהגיד: הבה נפתח בדיון דמוגרפי.

שלי יחימוביץ': הדיון הזה מעולם לא נפתח, אבל הוא היה חבוי.

שלי יחימוביץ': אני מקווה שמעתה קצבאות הילדים לא רק שלא יקוצצו, אלא אף יועלו באופן סביר ומדוד, כך שייחלצו יותר ויותר ילדים ממעגל העוני.

שלי יחימוביץ': תודה רבה.

קולט אביטל: תודה רבה.

קולט אביטל: אחרון הדוברים - חבר הכנסת משה גפני, ולאחר מכן נעבור להצבעה.

משה גפני: גברתי היושבת-ראש, רבותי השרים, רבותי חברי הכנסת, חברת הכנסת שלי יחימוביץ, זה שלא היית בקדנציה הקודמת זו אחת הסיבות שנעשו פה מעשים שלא ייעשו, פשוט מעשים שלא ייעשו.

משה גפני: וזה לא רק בתחום של קצבאות הילדים.

משה גפני: באמת התנפלו על העניין הזה באופן הכי חייתי האפשרי.

משה גפני: אנשים שילמו את המחיר הפוליטי על זה, שלא תהיה טעות.

משה גפני: הציבור לא טיפש.

משה גפני: מי שהוביל את המהלך הזה, שהיה שר האוצר, יושב היום באופוזיציה, עם סיעה מאוד מצומקת.

משה גפני: מי שהוביל את הרוח הרעה שעליה דיברת לא נמצא יותר בכנסת.

משה גפני: הוא הגיע לכאן עם 15 מנדטים.

משה גפני: מי שנהנה מכל העולמות היה סיעת קדימה, שלא יודעים מה היא, וגם היא בסופו של דבר תשלם את המחיר.

משה גפני: היא נהנית מכל העולמות, כאילו שהיא לא בעניין, והיא כן בעניין.

גדעון סער: למה?

משה גפני: מי שהכי נאיבי בכל הסיפור הזה, זה ש"ס.

גדעון סער: יישר כוח.

משולם נהרי: התפלאתי שלא התחלת בש"ס.

קולט אביטל: תברך בכל זאת על ההישג.

משה גפני: חברת הכנסת שלי יחימוביץ, מכיוון שאת קואופרטיבית בעניין הזה, אני מבקש לומר לך מה הציעו לנו, יהדות התורה, כשביקשו מאתנו להיכנס לקואליציה.

משה גפני: הציעו לנו את הפארסה הזאת.

משה גפני: מה הפארסה הזאת אומרת?

משה גפני: החוק של קצבאות הילדים היה מחולק לשניים.

משה גפני: האוצר התנפל על זה בחמת זעם.

משה גפני: האחד, ילד שנולד אחרי 1 ביוני 2003 מקבל את הקיצוץ הדרסטי של 144 שקלים, גם אם הוא ילד חמישי או שישי או רביעי או עשירי ברשימה, ויש קיצוץ שהוא קיצוץ בקצבה עצמה, בתקציב של הקצבאות.

משה גפני: בשעתו אמרנו: אל תעשו את זה בתוך שנה, תפרסו את זה עד 2009.

משה גפני: לא פרסו את זה, ואת זה הסכימו לתת לנו עכשיו, ב-2006.

משה גפני: הקיצוץ של 2007, 2008 ו-2009 יבוטל.

משה גפני: זה מה שמובא עכשיו, את זה הביאו לנו.

משה גפני: מכיוון שאנחנו מפלגה עם ניסיון, בניגוד לש"ס, והכיסאות אצלנו זה לא סוף העולם, אנחנו אמרנו לא באל"ף רבתי.

משה גפני: מדוע?

משה גפני: תסתכלו בדברי ההסבר.

משה גפני: האוצר מתוחכם, הוא יודע איך להביא חוקים.

משה גפני: המשמעות של העניין היא, שילד שנולד לפני יום 1 ביוני 2003 - - -

שלי יחימוביץ': גם את זה צריך לתקן.

משה גפני: הרי על זה הוויכוח, לכן אנחנו לא בקואליציה.

משה גפני: ילד שנולד אחרי 1 ביוני 2003, עליו מונחת הסכין החדה של הקיצוץ הדרסטי, שעליו דיברת.

משה גפני: את לא מבינה מאיפה יכול להגיע כזה קיצוץ.

שלי יחימוביץ': בסך הכול נתתי מחמאה לש"ס.

שלי יחימוביץ': בפעם הבאה אני אחמיא לכם.

משולם נהרי: היא לא יודעת שזו הבעיה.

משה גפני: כל כך רציתי להצטרף אלייך במחמאות לש"ס.

גדעון סער: אתה לא יכול.

משה גפני: אני לא יכול, בגלל העובדות.

ישראל כץ: גפני, אתה מנסה כבר 18 שנה ולא מצליח.

משה גפני: הציעו לנו, סיעת יהדות התורה, להצטרף לקואליציה.

משה גפני: אני רוצה שתדעו, שלא תקראו את זה מחר בעיתונים.

יעקב מרגי: זוחלים או הציעו לכם?

משה גפני: הציעו לנו שנצטרף לקואליציה.

משה גפני: בסוגיה של קצבאות הילדים הציעו לנו את הפארסה הזאת, ואמרנו להם מייד לא באל"ף רבתי.

משה גפני: אנחנו לא משקרים לציבור.

ישראל כץ: מתי זה היה?

משה גפני: כל הזמן.

משה גפני: הרי ילד שנולד אחרי 1 ביוני 2003 מקוצץ באופן חד.

משה גפני: אמרו: אבל בסדר, נבטל את הקיצוץ בתקציב שהוא איננו רלוונטי לענייננו, מכיוון שכל ילד חדש יוצא מהמערכת, הוא נשאר אותו דבר כמו ילד ראשון.

גדעון סער: תמשיכו לעמוד על עקרונותיכם.

משה גפני: מכיוון שאנחנו לא זוחלים לקואליציה ומכיוון שהכיסאות אצלנו אינם חזות הכול, ואנחנו לא מוכרים את הציבור שבחר בנו תמורת משרד התקשורת או משרד התמ"ת, שדואג רק לעשירים, אמרנו לא באל"ף רבתי.

משולם נהרי: שמענו.

משה גפני: גברתי היושבת-ראש, ראיתי הצעת חוק הביטוח הלאומי על נושא קצבאות הילדים, ובאתי לכאן במטרה לשבח את ש"ס.

משה גפני: מה לעשות שאני יכול רק לצחוק ולבוז להם.

משה גפני: תודה רבה.

משולם נהרי: כי אתה לא מסוגל.

קולט אביטל: תודה רבה.

קולט אביטל: השר יצחק כהן, בבקשה.

קולט אביטל: אחריו ישיב בשם הממשלה השר אדרי.

קולט אביטל: בבקשה, אדוני השר.

יצחק כהן: תודה, גברתי היושבת-ראש, על שאפשרת לי לדבר.

יצחק כהן: חברת הכנסת שלי יחימוביץ, איך יכולת לעשות את זה לגפני?

יצחק כהן: איך יכולת לפרגן ולשבח את ש"ס על ההישג המדהים הזה של קצבאות הילדים?

יצחק כהן: גם אתה, חבר הכנסת כץ.

יצחק כהן: אתה כזה אכזרי, איך יכולת לעשות את זה לגפני, לשבח את ש"ס?

ישראל כץ: גפני מנסה כבר 18 שנה לשבח את ש"ס ולא מצליח.

יצחק כהן: חבר הכנסת הרב משה גפני, לגופו של עניין צריך לברך את סיעת ש"ס על ההישג הזה, וזאת רק ההתחלה.

יצחק כהן: צריך גם לפתור את הבעיה של 1 ביוני 2003.

יצחק כהן: גם זו תיפתר.

משה גפני: זה משהו זניח, את זה נפתור.

קולט אביטל: חבר הכנסת גפני, רק ירדת מהבמה.

קולט אביטל: תן בבקשה למישהו אחר לדבר.

משה גפני: אולי משרד התמ"ת - - - גם את הילדים אחרי זה.

קולט אביטל: חבר הכנסת גפני, אני קוראת אותך לסדר פעם ראשונה.

יצחק כהן: חבר הכנסת גפני, אנחנו בש"ס לא אשמים שלא נבחרת לוועדה למינוי דיינים.

יצחק כהן: ממש לא אשמים.

גדעון סער: אתם כן אשמים, אתם רציתם שני מקומות.

יצחק כהן: אתה כועס על ילדי ישראל בגלל ועדה לא חשובה.

גדעון סער: שהנציג שלכם יתפטר.

יצחק כהן: ברגע שתיכנסו לקואליציה – ואתם אף פעם לא פרשתם ממנה, עובדה שאתם נמצאים בוועדת הכספים; כששואלים אותי מתי אתם נכנסים לקואליציה, אני שואל מתי פרשתם ממנה – אז תוכל גם אתה, כמו חברת הכנסת שלי יחימוביץ, עם היושר האינטלקטואלי שלה, לפרגן לש"ס.

יצחק כהן: כמו חבר הכנסת כץ, גם אתה תוכל להתגבר על המידות שלך ולפרגן לש"ס.

יצחק כהן: זה הישג מרשים, ויישר כוח לסיעת ש"ס ולממשלה.

יצחק כהן: תודה רבה.

משה גפני: תקרא את זה.

קולט אביטל: תודה רבה.

קולט אביטל: השר אדרי, בשם הממשלה, בבקשה.

יעקב אדרי: גברתי היושבת-ראש, חברי חברי הכנסת, הרב גפני חילק ציונים לכולם, מה לעשות.

יעקב אדרי: חכמינו אמרו משפט מאוד חשוב על העניין הזה.

יעקב אדרי: הרב גפני, אני לא רוצה לומר יותר מדי דברים לגבי המצב שלכם בנושא הקואליציה, אבל אתה מאלץ אותי להגיד שהבעיה שנשארה היא לא קצבאות ולא מה לתת, אלא מה יקבל כל אחד מיהדות התורה.

משה גפני: אתה יודע שזאת הבעיה?

שמואל הלפרט: אתה שמעת שאני ביקשתי משהו?

שמואל הלפרט: שמעת שביקשתי תפקיד?

יעקב אדרי: הרב הלפרט, לא אמרתי עליך.

יעקב אדרי: אבל הבעיות הן אישיות.

יעקב אדרי: יש חילוקי דעות ביניכם.

יעקב אדרי: אני חושב שזה לא מכובד לבוא ולחלק ציונים לסיעה אחרת; שכל אחד יסתכל על עצמו.

יעקב אדרי: דבר נוסף, הרב גפני, וצריך להגיד את זה בקול רם – הממשלה הזאת החליטה, והיא הולכת בצעדים מדודים וכבר תיקנה.

יעקב אדרי: בתקציב הנוכחי היא לא הטילה שום גזירות.

יעקב אדרי: בכל המשרדים החברתיים לא היה שום קיצוץ.

יעקב אדרי: כדאי להגיד את זה.

יעקב אדרי: בינתיים עברו כמה חוקים, שהיה לי הכבוד להביא אותם.

שמואל הלפרט: מה עם הקיצוץ של 50% שנעשה עד עכשיו?

יעקב אדרי: הרב הלפרט, לתקן עוולות, כפי שאתם אומרים, גם זה חשוב.

יעקב אדרי: אם תוקנו דברים, צריך להגיד שתוקנו דברים, וגם זה טוב.

יעקב אדרי: אתם אומרים שאנחנו רק מתקנים, זה לא חשוב?

יעקב אדרי: לפני שבוע הגמלאים הביאו עדכון קצבאות של גמלאים, כבר תוקן נושא שכר מינימום, בחלקו כמובן.

יעקב אדרי: אז אתה יכול להגיד שתוקן, בסדר.

יעקב אדרי: השלב הבא יהיה בתקציב 2007.

יעקב אדרי: ואני מציע לכולם לחכות לממשלה, שיש לה בכל זאת גישה לנושאים החברתיים.

יעקב אדרי: ראש הממשלה הודיע, שר האוצר – יש גם קואליציה חברתית.

יעקב אדרי: אני מאמין ובטוח שעם הרב גפני ובלעדיו יהיו תיקונים בנושאים החברתיים.

יעקב אדרי: תודה.

שמואל הלפרט: - - -

קולט אביטל: תודה רבה.

קולט אביטל: אנחנו עוברים להצבעה.

קולט אביטל: חבר הכנסת הלפרט, נא לשבת.

יעקב אדרי: - - -

קולט אביטל: חבר הכנסת גפני, נא לשבת.

קולט אביטל: אנחנו עוברים להצבעה.

קולט אביטל: מי בעד העברת הצעת חוק הביטוח הלאומי (תיקון מס' 90) (קצבאות ילדים), התשס"ו-2006, לוועדת העבודה, הרווחה והבריאות?

קולט אביטל: נא להצביע.

קולט אביטל: מי בעד?

קולט אביטל: מי נגד?

קולט אביטל: ההצבעה התחילה.

יעקב אדרי: תוסיפו בבקשה את השר מופז.

יעקב אדרי: הצבעה מס' 7 בעד ההצעה להעביר את הצעת החוק לוועדה – 19 נגד – אין נמנעים – אין ההצעה להעביר את הצעת חוק הביטוח הלאומי (תיקון מס' 90), התשס"ו-2006, לוועדת העבודה, הרווחה והבריאות נתקבלה.

קולט אביטל: בעד – 19, עם שר התחבורה – 20, אין מתנגדים, אין נמנעים.

קולט אביטל: אני קובעת שהצעת החוק עברה, והיא עוברת להכנה לקריאה שנייה ושלישית לוועדת העבודה, הרווחה והבריאות.

קולט אביטל: חבר הכנסת גפני, הודעה אישית, בבקשה.

גדעון סער: למה רק דקה?

יעקב אדרי: הוא יודיע שהוא לא מקבל שום תפקיד - - -

קולט אביטל: הרב גפני מבקש למסור הודעה אישית, ואנחנו מאפשרים לו.

קולט אביטל: בבקשה.

שמואל הלפרט: - - -

קולט אביטל: חבר הכנסת הרב הלפרט, בבקשה ממך.

משה גפני: גברתי היושבת-ראש, מכיוון שהשר יעקב אדרי חברי אמר כאן שיש בעיה עם הנושא של התפקידים, אני מודיע קבל עם ועולם – ואפשר לבדוק את זה, אני מצטער אם אתה לא מעודכן – לא היה אפילו דיון אחד על נושא התפקידים בסיעת יהדות התורה.

משה גפני: היו שתי סוגיות מרכזיות שעליהן יש עד עכשיו ויכוחים: האחת היא קצבאות הילדים, כולם יודעים את זה; השנייה היא חוק החינוך.

משה גפני: אלה שני הנושאים המרכזיים שעליהם אנחנו מתווכחים כבר כמה חודשים.

משה גפני: לצערי, קדימה מנהלת את זה באופן שלומיאלי.

משה גפני: מעולם לא היה דיון על תפקידים.

משה גפני: מעולם.

משה גפני: האמירה שלך כשר, כאיש בכיר בסיעת קדימה - -

יעקב אדרי: אני אענה לך.

גדעון סער: הוא גם מועמד לתפקיד מסוים.

קולט אביטל: סליחה.

קולט אביטל: לא ככה, לא באמצע דבריו.

קולט אביטל: אתה יכול להודיע אחר כך.

משה גפני: - - שהוויכוח בינינו הוא על תפקידים – זה שקר מוחלט, לא היה ולא נברא.

משה גפני: הוויכוח הוא על קצבאות הילדים ועל חוק החינוך.

משה גפני: וכפי שאמרתי, מה שהציעו לנו אנשי האוצר, הם חשבו שאנחנו כמו אנשי ש"ס, שנקנה את הפארסה הזאת של ביטול הקיצוץ, שבעצם מוציא את הילדים שנולדו אחרי 1 ביוני באופן דרסטי, בסכין חדה, מהנושא של הקצבאות.

קולט אביטל: אנא ממך.

משה גפני: לא הסכמנו לזה, מכיוון שאצלנו התפקידים זה לא הדבר החשוב.

קולט אביטל: תודה רבה.

קולט אביטל: השר אדרי, בבקשה, אתה רוצה להשיב.

יעקב אדרי: גברתי היושבת-ראש, תודה שאת מאפשרת לי לענות.

יעקב אדרי: הרב גפני, אני בכל זאת רוצה להגיד, אין לי ספק שאתם העליתם את נושא הקצבאות.

יעקב אדרי: אבל כאשר אני מדבר אתכם אחד-אחד ובאין רואה אני שומע את הדברים.

יעקב אדרי: תודה.

גדעון סער: או-אה.

משה גפני: - - -

קולט אביטל: תודה.

קולט אביטל: אנחנו עוברים להצעה - - -

משה גפני: מעולם לא דיברת על העניין הזה - - -

קולט אביטל: אנחנו עוברים לנושא הבא בסדר-היום.

קריאות: - - -

קולט אביטל: חבר הכנסת סער, בבקשה ממך.

גדעון סער: הוא אמר דברים שסותרים את דברי חבר הכנסת גפני.

גדעון סער: זה לא דבר של מה בכך.

קולט אביטל: תודה רבה.

קולט אביטל: חבר הכנסת סער, אני יכולה לעבור להצעה הבאה?

קולט אביטל: נא להירגע.

קולט אביטל: תודה רבה.

דוד אזולאי: - - -

קולט אביטל: חבר הכנסת אזולאי, בבקשה ממך.

קולט אביטל: שיתוק שירותי הדת עקב מערכת היחסים הבעייתית במועצה הדתית בירושלים

קולט אביטל: הצעה לסדר-היום מס' 542 בנושא: שיתוק שירותי הדת עקב מערכת היחסים הבעייתיית במועצה הדתית בירושלים.

קולט אביטל: חבר הכנסת יעקב מרגי, בבקשה.

קולט אביטל: זאת הצעה רגילה - עשר דקות לרשותך.

יעקב מרגי: תודה, גברתי היושבת-ראש.

יעקב מרגי: משום מה תמיד נופל בחלקי להשיב לחבר הכנסת גפני.

יעקב מרגי: במזכירות כנראה מכוונים לדעת גדולים, תמיד יוצא לי אחריך - - -

משה גפני: - - -

יעקב מרגי: זאת זכות, אבל נפל בחלקי.

יעקב מרגי: הרב גפני, אתה יהודי חכם ושנון וחרוץ, אבל מתפלא אני עליך.

יעקב מרגי: הרי יש משוואה אחת: יש הכול או לא כלום.

יעקב מרגי: אני בדקתי בספר דברי הימים כשדיברת, ניסיתי להבין למה נזעקת.

יעקב מרגי: חבר הכנסת גפני וסיעתו, יהדות התורה המאוחדת, ישבו בקואליציה - -

קולט אביטל: למה לך?

קולט אביטל: אתה מבזבז את זמנך עכשיו.

יעקב מרגי: - - עם אותה ממשלה שקיצצה את קצבאות הילדים.

משה גפני: - - -

קולט אביטל: חבר הכנסת גפני, עד עכשיו התבטאת, תן בבקשה גם למישהו אחר להתבטא.

יעקב מרגי: באה תנועת ש"ס ומתקנת תיקון שמיטיב עם הילדים.

יעקב מרגי: נכון, לא הכול.

יעקב מרגי: וגם אם נחזיר את כל הסכום, נחזיר את כל חוק הלפרט, עדיין לא שיפרנו את על מצב הילדים במדינת ישראל.

יעקב מרגי: אבל, ריבונו של עולם – שמים את האמוציות קצת בצד.

יעקב מרגי: מפרגנים.

יעקב מרגי: יישר כוח לתנועת ש"ס שעצרה את הסחף.

יעקב מרגי: ואתה יודע מה?

משה גפני: - - -

יעקב מרגי: עצרנו את הסחף.

יעקב מרגי: תודה בכך.

משה גפני: עובדים עליכם.

יעקב מרגי: הפטרוניזם שלך לא עבר לך - -

קולט אביטל: חבר הכנסת גפני, כמה פעמים אני צריכה לבקש ממך לשתוק?

יעקב מרגי: - - אתה מבין, אנחנו עובדים עליך.

קריאה: עובדים עלינו בעיניים.

יעקב מרגי: זה יהדות התורה.

יעקב מרגי: הם מבינים, אנחנו לא מבינים.

משה גפני: נכון.

קולט אביטל: אדוני, יש לך הצעה לסדר-היום.

קולט אביטל: תודה.

יעקב מרגי: אני חוזר להצעה לסדר-היום: שיתוק שירותי הדת במועצה הדתית ירושלים.

יעקב מרגי: הכותרת מדברת בעד עצמה, אבל אני רוצה לדבר על הסיבות שהביאו לכך.

יעקב מרגי: המועצה הדתית בירושלים מספקת את שירותי הדת בעיר הקודש לציבור רחב, לאו דווקא לציבור הדתי.

יעקב מרגי: מי שיודע, לרוב ציבור החרדי יש שירותי קהילה משלו.

יעקב מרגי: שירותי הדת במועצה הדתית ירושלים מוענקים לציבור הרחב בירושלים ולמבואותיה של ירושלים: תחום הכשרות, רישום נישואים, שירותי קבורה, מקוואות, עירובין ושירותי דת נוספים.

יעקב מרגי: בזמן האחרון המועצה הדתית ירושלים עלתה לכותרות מכמה סיבות: גירעונות תקציביים, סכסוכים בין-אישיים.

יעקב מרגי: ואני שואל את עצמי, למה בשנים עברו המועצה הדתית ירושלים אכן התנהלה כפי שהתנהלה ולא עלתה לכותרות, ולא היו גירעונות, הכשרות היתה לתפארת, המקוואות היו מפוארים, נקיים ומטופחים, העירובין, יחסי העבודה - מה קרה?

יעקב מרגי: לצערי הרב, הרב גפני, אני שוב חוזר לממשלה הקודמת, מה לעשות.

יעקב מרגי: בקואליציה הזאת אנחנו בתקן המשפצים, ובשלב מתקדם יותר נזכה לחנוך את העשייה הנוספת מעבר לתיקון העוולות שהיו.

יעקב מרגי: כולנו זוכרים את הזעקה שלנו על ההתערבות הפוליטית הבוטה במינויים שהיו במועצות הדתיות בקדנציה הקודמת.

יעקב מרגי: כשהיה מדובר בציבור הדתי היתה נשמעת זעקה: איכות השלטון – מי לא התערב.

יעקב מרגי: לא שמענו לא את אמנון דה-הרטוך, לא שמענו את כל היועצים המשפטיים.

יעקב מרגי: מינו במועצה הדתית ירושלים, כפי שמינו בעוד עשרות מועצות דתיות בארץ, אנשים עם זיקה פוליטית, ללא רקע, ללא ידע.

יעקב מרגי: הייתי מצפה מהם קצת להתעלות.

יעקב מרגי: עיר הקודש ירושלים, תתייעצו עם הציבור הרחב: הציבור הדתי, הציבור המסורתי, הציבור החרדי, הציבור החילוני.

יעקב מרגי: תנו קצת ייצוג, כמו שנתנו תמיד לכל האוכלוסיות, והמועצה הדתית ירושלים היתה לתפארת שירותי הדת.

יעקב מרגי: אלא שבקדנציה הקודמת מינו אנשים שאולי בתחומים שמהם הם באו הם מצליחנים גדולים, אבל במועצה הדתית ירושלים התחילו המאבקים, התככים, מערכת יחסים בין-אישיים גרועה ששיתקה את שירותי הדת בירושלים.

יעקב מרגי: למזלנו, הרב גפני, זכינו ואנחנו בקואליציה הנוכחית.

יעקב מרגי: יש לנו שר שהוא הממונה על שירותי הדת, שר במשרד ראש הממשלה, שלקח את הסוגיה הזאת לידיים והולך לטפל במשבר במועצה הדתית בירושלים ובכל המועצות הדתיות שנקלעו למשבר לאור ההתנהלות של הממשלה הקודמת בצורה יסודית, בצורה ממלכתית, בצורה שוויונית, תוך דקדוקים של שלטון החוק, תוך דקדוקים של מינויים ראויים.

יעקב מרגי: אני מאמין שהשקט והשלום ישררו במועצה הדתית בירושלים, ונשמע את זה מכבוד השר, הרב יצחק כהן, שבוודאי ישמיע לנו את תוכניותיו על מה שהולך לקרות במועצה הדתית בירושלים.

יעקב מרגי: הרב גפני, כולנו יודעים את הרגישות הרבה, וכמי שכיהן תקופה קצרה כחבר ועדה ממונה במועצה הדתית ירושלים אני יכול לומר, שתמיד כשבאנו לגעת בנושא שרצינו לבחון, עשינו את זה בדחילו ורחימו, מתוך רגישות, הסתכלנו ימינה, שמאלה, קדימה, אחורה.

יעקב מרגי: זאת לא עיר ככל הערים.

יעקב מרגי: באקטואליה של היום, ירושלים היא לא עיר ככל הערים.

יעקב מרגי: בתחום הזה, אילו מי שטיפל בשירותי הדת בממשלה הקודמת היה נוהג כפי שנוהג השר יצחק כהן, לא היינו מדברים היום ומעלים את זה על סדר-היום של הכנסת.

יעקב מרגי: מפאת החשיבות של העיר ירושלים ושירותי הדת לציבור הרחב, התעקשנו שאכן הנושא הזה יעלה על שולחן הכנסת.

יעקב מרגי: נשמע את דברי השר לפרוטוקול.

יעקב מרגי: אני מאמין כי בפי השר בשורה.

קולט אביטל: תודה רבה.

קולט אביטל: אני מזמינה את השר כהן להשיב.

משה גפני: הפעם אתה צודק, ואני משבח אותך על כך.

קולט אביטל: בבקשה, אדוני השר.

יצחק כהן: תודה, גברתי השרה.

קולט אביטל: אני רק יושבת-ראש.

קולט אביטל: אני לא השרה.

יצחק כהן: גברתי היושבת-ראש, חברי הכנסת, בשולי הדיון הקודם, היו פה הרבה צעקות של חבר הכנסת גפני, וזה עלול לבלבל את הציבור.

יצחק כהן: בשביל לתת נתונים יותר מדויקים, הרב גפני - - -

משה גפני: מה?

יצחק כהן: אני אומר, כי בשולי הדיון הקודם, אתה צעקת ובלבלת פה אולי, או ניסית לבלבל.

יצחק כהן: כדאי להציג את העובדות של ההישג המרשים הזה של תנועת ש"ס.

יצחק כהן: הרב גפני, עם העובדות אי-אפשר להתווכח.

יצחק כהן: אתה יכול לצעוק, אבל עם עובדות אי-אפשר להתווכח.

יצחק כהן: ההישג היום של תנועת ש"ס, כפי שהוא בא לידי ביטוי בתיקון לחוק, הוא מיליארד ו-50 מיליון שקל שחוזרים לילדי ישראל.

יצחק כהן: זה 450 מיליון שקלים פלוס 600 מיליון שקלים של ביטול הוראת השעה וביטול הקיצוץ.

משה גפני: זה מה שהסבירו לכם.

יצחק כהן: זה מה שאנחנו מסבירים לך.

משה גפני: גם לנו הסבירו את זה.

קולט אביטל: הרב גפני.

יצחק כהן: הרב גפני, אני קורא אותך לסדר פעם רביעית.

יצחק כהן: כדאי שהציבור בארץ ידע את הנתונים המדויקים, ועם העובדות אי-אפשר להתווכח.

משה גפני: - - -

יצחק כהן: ההישג שבא לידי ביטוי היום בהצעת החוק של תנועת ש"ס הוא החזרה של מיליארד ו-50 מיליון לילדי ישראל.

יצחק כהן: יישר כוח לתנועה הקדושה הזאת.

יצחק כהן: היא תמשיך, הרב גפני, היא תמשיך, היא תביא את ההישגים, לא הדקלרטיביים שאתם מנסים להשיג, אלא את ההישגים הממשיים, כמו ההישג היום.

יצחק כהן: לגבי ההצעה לסדר-היום, אני רוצה להודות לחבר הכנסת הרב מרגי שהעלה את הנושא.

יצחק כהן: אכן, העלית נקודה מאוד כואבת, מתן שירותי הדת בישראל, במיוחד בירושלים, שהיא המועצה הדתית הגדולה ביותר בישראל.

יצחק כהן: היא גדולה פי-שלושה מהמועצה הדתית שבאה אחריה.

יצחק כהן: לאורך כל השנים היא היתה תמיד מודל לניהול מועצה דתית לתפארת, למערכת כשרות לתפארת.

יצחק כהן: כאשר היית אומר "מהדרין ירושלים", יכולת לעצום את העיניים ולאכול בבטחה.

יצחק כהן: "מהדרין ירושלים" היה מהדרין ירושלים.

יצחק כהן: לצערי הרב, בבליץ של שלוש השנים וחצי האחרונות, במינויים המוזרים, ההזויים, כפי שהיו ברחבי הארץ, מונו אנשים, חברי מרכז הליכוד או קשורים למרכז הליכוד ופעילים של הליכוד, שבחשו ופעלו בתוך המערכות באין מפריע, כי אז היתה נוסחה.

יצחק כהן: אם היית אומר התנתקות, היית יכול לעשות מה שאתה רוצה.

יצחק כהן: אגב, זאת הזדמנות לומר פה לכל בית ישראל, כי פירוק משרד הדתות לא הביא לחיסכון.

יצחק כהן: ההיפך הוא הנכון, הוא הביא לבזבוז נורא.

יצחק כהן: מונו אנשים בכל מיני מקומות בארץ.

יצחק כהן: לצערי הרב, אם אתה כבר שואל, הרב מרגי, טרם הועבר שכר העובדים והגמלאים לחודש מאי 2006 במועצה הדתית בירושלים.

יצחק כהן: מובן שאנחנו במשרד מייד הזדעקנו, והכנסנו מייד תוכנית הבראה - לעשות סדר במועצה הדתית, כדי להגיע למצב שישולמו המשכורות בזמן ולהגיע לתקציב שוטף ומאוזן.

יצחק כהן: מובן שזה יחייב גם שינוי פרסונלי במוקדם או במאוחר.

יצחק כהן: המחלקה המשפטית ניסחה מסמך, שנשלח לקבלת תגובה מהאנשים שמנהלים את המועצה הדתית בירושלים.

יצחק כהן: אני מקווה שהוא נשלח, אבל הוא כבר גובש סופית.

יצחק כהן: אני קראתי את הטיוטה שלו.

יצחק כהן: זה מסמך קשה מאוד.

יצחק כהן: אני מצפה לראות מה תהיה התגובה של העובדים במועצה הדתית בירושלים.

יצחק כהן: בוודאי תהיה תגובה, ואני מחכה לה.

יצחק כהן: המכתב כבר נשלח, או יישלח בקרוב.

יצחק כהן: עקב המצב הקשה במועצה הדתית בירושלים, נכנסנו מייד לתוכנית הבראה מקיפה, שביסודה איזון התקציב השוטף, כאשר במרכז טיפול בגירעונות שהצטברו.

יצחק כהן: אני מאוד מקווה שנעמוד בה, וירושלים תחזור למציאות שבה כאשר היית אומר מועצה דתית ירושלים, מערכת כשרות ירושלים, רבני ירושלים, יכולת לראות מודל לחיקוי לכל המועצות הדתיות בארץ.

יצחק כהן: פעם היא היתה מקור לקידוש השם.

יצחק כהן: אני מאוד מקווה שבעזרת השם נחזור לזה.

יצחק כהן: אני מודה לך על ההצעה.

קולט אביטל: מה אתה מציע?

יצחק כהן: אני מציע להסתפק בדברי, או להעביר לוועדה.

קולט אביטל: האם אתה מוכן להסתפק בדברי השר?

יצחק כהן: אני מציע להסתפק, כיוון שהטיפול הוא טיפול מורכב.

יצחק כהן: אנחנו נמשיך לטפל בנושא הזה.

יצחק כהן: אני מציע להסתפק בהודעת השר.

קולט אביטל: ובכן, נגמר הנושא.

קולט אביטל: אנחנו עוברים לנושא הבא: שאילתות ותשובות לשר התחבורה.

קולט אביטל: קריאה: האם אין הצבעה?

משה גפני: רציתי לשבח את ש"ס.

משה גפני: כנראה משמים לא נותנים לי.

קולט אביטל: אתה כבר משבח את ש"ס, וזה כבר בפרוטוקול.

קולט אביטל: תודה רבה.

קולט אביטל: אם אתה רוצה הצעה אחרת, אף שזה לא דרוש, בבקשה.

קולט אביטל: הודעה אישית.

קולט אביטל: נא לפתוח את המיקרופון.

משה גפני: אני מודה לך, גברתי היושבת-ראש, על רוחב הלב בהתייחסות אלי.

משה גפני: אני רוצה לשבח את חבר הכנסת הרב יעקב מרגי שהעלה את הנושא הרגיש הזה על סדר-היום.

משה גפני: אני לא שמעתי עדיין בשורה מהשר, ידידי, הרב יצחק כהן.

משה גפני: אני מקווה שתהיה בשורה.

משה גפני: המציאות הזאת, שבה עובדי המועצות הדתיות, בעיקר בירושלים, אבל לא רק, בכל הארץ, הבעיה שלהם לא נפתרה, ונעשו בקדנציה הקודמת דברים שלא ייעשו - אני משבח את הרב מרגי שהעלה את הנושא הזה.

משה גפני: אני מתפלל שהרב יצחק כהן יטפל בבעיה הזאת.

משה גפני: אם הוא יטפל, אני אשבח גם אותו.

קולט אביטל: אנחנו עוברים לנושא הבא בסדר-היום: שאילתות ותשובות לשר התחבורה.

קולט אביטל: שאילתא מס' 41, של חבר הכנסת יצחק זיו, בבקשה.

קולט אביטל: חבר הכנסת יצחק זיו שאל את שר התחבורה והבטיחות בדרכים ביום כ"ו באייר התשס"ו (24 במאי 2006):

קולט אביטל: ביממה אחת - 14 במאי 2006 - נהרגו שמונה אנשים בכבישים.

קולט אביטל: רצוני לשאול: כיצד ייאבק משרדך בתאונות הדרכים?

שאול מופז: גברתי היושבת-ראש, חברי הכנסת, שאילתא מס' 41 של חבר הכנסת יצחק זיו בנושא: כיצד ייאבק השר בקטל בדרכים.

שאול מופז: אני אכן חושב שהגענו למצב בלתי נסבל, שבו מאות בני-אדם מקפחים את חייהם לשווא על כבישי ארצנו.

שאול מופז: האסון למשפחות ההרוגים והפצועים הוא בלתי יתואר.

שאול מופז: הנזק למשק נאמד ב-10-12 מיליארד שקלים בשנה.

שאול מופז: אני מאמין שנוכל להיות אנשי בשורה בשנה הבאה, לאחר שנכין את התוכנית המקיפה, יחד עם ראשי הערים, שאני רואה בהם אחראים לכל סוגיית המאבק בתאונות הדרכים, על-פי אזורי השיפוט ותחומי השיפוט של כל מועצה ועיר בישראל.

שאול מופז: אני מאמין שנוכל בשנה הבאה להראות מגמה שונה.

שאול מופז: אני רואה בכך יעד לאומי, ואני עומד על כך שנעשה את המירב והמיטב על מנת לגייס את הציבור בישראל, על מנת לעזור לנו, לעזור לכולם, להיאבק בנגע הזה, שפוגע בכל אזרח במדינת ישראל בדרך כזאת או אחרת, לצערנו הרב.

שאול מופז: המאבק הזה הוא בעיני מאבק לאומי.

קולט אביטל: תודה רבה.

קולט אביטל: אין שאלה נוספת.

קולט אביטל: 54.

קולט אביטל: רעש מטוסים באזור נתב"ג חבר הכנסת מתן וילנאי שאל את שר התחבורה והבטיחות בדרכים ביום כ"ו באייר התשס"ו (24 במאי 2006):

קולט אביטל: תושבי אזור נתב"ג סובלים מרעש מטוסים.

קולט אביטל: רצוני לשאול: האם קיימת תוכנית לשינוי תוואי המטוסים כך שהרעש יפגע בתושבים באופן מינימלי?

קולט אביטל: תשובת שר התחבורה והבטיחות בדרכים שאול מופז: (לא נקראה, נמסרה לפרוטוקול) שדה תעופה ככלל הינו סביבה רועשת, ובשל כך המודל התפעולי - לרבות מגבלות מסלולים, זמנים וכו' - מוכתב בתוכנית המיתאר הארצית ובמודל התפעולי המותר לשדה.

קולט אביטל: מבנה המסלולים בנתב"ג אינו אופטימלי מבחינה תעופתית, אולם זה מה שעומד לרשותנו והיום בלתי אפשרי לשנות זאת.

קולט אביטל: רשות התעופה יחד עם רשות שדות התעופה פועלות רבות כדי לנסות ולהקטין את מפגע הרעש הסביבתי.

קולט אביטל: רשות שדות התעופה עומדת בקשר הדוק מאוד עם האוכלוסייה ועוסקת במיגון אקוסטי למוסדות חינוך וכיוצא באלה.

קולט אביטל: לשם שיפור המודל התפעולי של נתב"ג והבאתו למתן מענה על צורכי מדינת ישראל, נבחן שינוי במודל התפעולי - הארכת מסלול 21/03 כך שהוא יקלוט את מירב הנחיתות בשדה.

קולט אביטל: חשוב לזכור ששינוי זה יקל על קבוצת אוכלוסייה אחת אבל ישנה את פרופיל הרעש שחווה קבוצה אחרת, וזאת כיוון שסביבת השדה מאוד צפופה.

קולט אביטל: כאן המקום לציין, שרשות שדות התעופה מנהלת מעקב אחר חריגות הרעש של המטוסים הממריאים.

קולט אביטל: במידת הצורך נבחן הטלה של קנסות על החורגים מפרופיל הרעש.

קולט אביטל: שאילתא מס' 81 של חבר הכנסת גפני בנושא כביש 471.

קולט אביטל: חבר הכנסת משה גפני שאל את שר התחבורה והבטיחות בדרכים ביום ד' בסיוון התשס"ו (31 במאי 2006): כביש מס' 471, אשר אמור להקל בצורה משמעותית על תושבי בני-ברק, אלעד ופתח-תקווה, טרם נפתח.

קולט אביטל: בנוסף, כביש מס' 38 בואכה בית-שמש הוא בעל נתיב אחד וללא תאורה.

קולט אביטל: רצוני לשאול: מה יעשה משרדך כדי לסיים את בניית כבישים אלו ואת פיתוחם?

שאול מופז: חבר הכנסת גפני שאל מה מתכנן משרד התחבורה לגבי כבישים 471 ו-38.

שאול מופז: בדקתי את הנושא מול הגורמים המקצועיים ולהלן ההתייחסות:

שאול מופז: כביש 38 - החברה הלאומית לדרכים בוחנת בימים אלו ביצוע שדרוג של הכביש הזה בקטע שער-הגיא--בית-שמש, לכביש דו-מסלולי.

שאול מופז: השוליים הרחבים יאפשרו לרכב אטי לרדת לשוליים וכן לרכב מהיר יותר לעקוף בבטחה, בלי סכנת התנגשות חזיתית.

שאול מופז: אומדן העלות הכוללת - תקציב קבלני תקורה - לביצוע העבודה באורך כולל של כ-10 ק"מ, לרבות הצמתים אשתאול, שמשון, נוחם ב', כביש 10 וכניסה לבית-שמש, הינו כ-210 מיליון שקלים.

שאול מופז: משך הביצוע - כ-24 חודשים.

שאול מופז: נושא הפינוי וההפקעות טרם הובא לדיון.

שאול מופז: הפרויקט בשלבי מדידה כשלב מקדים למתן הערכת עלות.

שאול מופז: הקצאת תקציב בהיקף של 210 מיליון שקלים תאפשר ביצוע הפרויקט כולו, כמפורט בהרחבה לעיל.

שאול מופז: זה לגבי שאילתא מס' 81.

קולט אביטל: שאלה נוספת.

משה גפני: גברתי היושבת-ראש, אדוני השר, אני מודה לך על התשובות המפורטות.

משה גפני: זה כנראה דבר שהוא לא פופולרי לומר לשר חדש, אבל אני חייב לומר לך ששרים קודמים ענו לי כאן על שאילתא בנושא כביש מכבית, הכביש הראשון שדיברת עליו.

משה גפני: הם ענו שהביצוע עומד להסתיים ב-2004 – זה היה פעם אחת.

משה גפני: אחרי זה אמרו ב-2005 - - -

שאול מופז: איזה כביש?

משה גפני: כביש 471, הכביש שמוביל מאלעד לצומת בר-אילן.

משה גפני: נאמר כאן על-ידי שרי תחבורה שונים, בקדנציות קודמות, פעם אחת אמרו 2004 ופעם 2005, ועד היום הסלילה לא הסתיימה.

משה גפני: אני מבין שיש שם גם בעיות סטטוטוריות עם רשויות מקומיות באזור, אבל הכביש הזה הוא כביש מרכזי, ואני מקווה שהתשובה שלך הפעם - בכל אופן אתה שר עם יכולות ביצוע - שהתשובה שלך היא אכן סופית ובאמת זה יסתיים במהלך או לקראת סוף שנת 2007, מכיוון שזה כביש מרכזי וחיוני מאוד.

משה גפני: לגבי כביש 38, האמת שלא הבנתי את התשובה שלך.

משה גפני: אבל אם התשובה שלך, כפי שאני הבנתי אותה, שעושים פעולות בכביש, פעולות בזמנים שונים ובמקטעים שונים, אני חושב שזה איננו נכון, מכיוון שהכביש הזה מוביל משער-הגיא לבית-שמש, וקרו שם הרבה תאונות דרכים.

משה גפני: לכביש הזה אין שום מקום בעידן שאנחנו מצויים בו ובתשתית הכבישים של מדינת ישראל כפי שהתפתחה בשנים האחרונות.

משה גפני: שם היו צריכים לעשות ארבעה מסלולים.

משה גפני: המציאות הזאת, שהכביש הזה הוא כביש חשוך שאיננו מאפשר מעבר נורמלי, אני חושב שצריך - גם פה, אגב, אמרו לי שזה ייעשה ב-2004, אבל מובן שזה לא נעשה ולא נעשה כלום.

משה גפני: אני מבקש לתת לכביש הזה עדיפות ולהפוך אותו לכביש רב-מסלולי.

שאול מופז: אני רוצה לומר, שבשני הכבישים הללו הדבר המעכב הוא הנושא הסטטוטורי.

שאול מופז: אין כאן בעיה של תקציב, אין כאן בעיה של מתן עדיפות.

שאול מופז: צוואר הבקבוק הוא הביורוקרטיה הנוראה שיש במדינת ישראל.

שאול מופז: אני נחשפתי לזה בסוגיית ההפרדה המפלסית בנושא הרכבת.

שאול מופז: יש הפרדות מפלסיות שממתינות כבר שמונה שנים.

שאול מופז: זה לא קשור לשר תחבורה זה או אחר.

שאול מופז: שמונה שנים לקבלת אישור סטטוטורי.

שאול מופז: אני מתכוון לטפל גם בסוגיה הזאת על מנת לקצר הליכים.

שאול מופז: אבל אני רוצה לומר כאן, מעל הבמה המכובדת הזאת, שבמדינת ישראל יש ביורוקרטיה בלתי נסבלת, במיוחד בכל מה שקשור למתן אישורים סטטוטוריים על-ידי הוועדות המחוזיות, ובכוונתי לטפל בזה.

קולט אביטל: שאילתא מס' 82 של חבר הכנסת מתן וילנאי - לפרוטוקול.

קולט אביטל: חבר הכנסת שאל את שר התחבורה והבטיחות בדרכים ביום ד' בסיוון התשס"ו (31 במאי 2006): נודע, כי המלצות דוח-שיינין למאבק בתאונות הדרכים טרם יושמו.

קולט אביטל: רצוני לשאול: האם ייושמו המלצות דוח-שיינין, ואם כן – מתי?

שאול מופז: (לא נקראה, נמסרה לפרוטוקול) לפני שנתיים, ביולי 2005, התקבלה החלטה לאשר את עקרונות התוכנית הלאומית הרב-שנתית לבטיחות בדרכים אשר הוגשה על-ידי ועדת מומחים בראשותו של ד"ר שיינין.

שאול מופז: מאז נוסחה הצעת חוק לשם מימוש התוכנית.

שאול מופז: ההצעה הוגשה לכנסת, אך למרבה הצער לא הבשילה לכדי חקיקה.

שאול מופז: הקטל בכבישים גבה מאז חיים של מאות בני אדם.

שאול מופז: מייד עם כניסתי לתפקיד ביקשתי לזרז את השלמתה של הצעת חוק הרשות הלאומית לבטיחות בדרכים.

שאול מופז: הקמת רשות עצמאית מטרתה להבטיח, בהתאם להמלצות דוח-שיינין, כי האחריות להגברת הבטיחות בדרכים, בראייה לאומית, תוטל על גוף שתכליתו המקצועית הבלעדית היא הגברת הבטיחות בדרכים.

שאול מופז: הרשות תרכז את כל המשאבים והסמכויות לטיפול בהורדת מספר ההרוגים בכבישים, בהפחתת הנזקים הישירים מתאונות דרכים ובקידום הפעילות ההסברתית.

שאול מופז: חבר הכנסת יעקב מרגי שאל את שר התחבורה והבטיחות בדרכים ביום י"א בסיוון התשס"ו (7 ביוני 2006): פורסם, כי נרשמו 23 טיסות מעל העיר אלעד במשך שעה וחצי בשעת בוקר.

שאול מופז: רצוני לשאול: 1.

שאול מופז: האם נכון הדבר?

שאול מופז: 2.

שאול מופז: אם כן – מה עושה משרדך כדי להגן על ערים באזור נתב"ג מפני טיסות מטרידות?

שאול מופז: 3.

שאול מופז: האם יש פיקוח בנושא?

שאול מופז: 4.

שאול מופז: האם יפעל משרדך למניעת המטרד, ואם כן – כיצד?

שאול מופז: 4-1.

שאול מופז: העיר אלעד ממוקמת בסמוך לשדה התעופה בן-גוריון, בנקודה שבה המטוסים ניגשים לנחיתה למסלול 26, כלומר כיוון 260.

שאול מופז: הדבר תואם את תוכנית המיתאר הארצית ומפורסם כחלק מהגישה לנחיתה בפרסומי רשות התעופה האזרחית.

שאול מופז: בנתיב הגישה למסלול 26, העובר מעל אלעד, אף שהוא חלק מהמודל התפעולי של השדה, נעשה שימוש לעתים רחוקות, שלא לומר נדירות.

שאול מופז: כלומר, לא משתמשים בזה ביום-יום.

קולט אביטל: שאלה נוספת.

יעקב מרגי: מסתפק.

קולט אביטל: אתה מסתפק.

קולט אביטל: תודה רבה.

קולט אביטל: השאילתא הבאה, של חבר הכנסת חיים אמסלם: תחבורה ציבורית לתושבי אחוזת-ברכפלד שבקריית-ספר.

קולט אביטל: חבר הכנסת חיים אמסלם שאל את שר התחבורה והבטיחות בדרכים ביום י"ח בסיוון התשס"ו (14 ביוני 2006): פורסם, כי התחבורה הציבורית לשכונת אחוזת-ברכפלד במודיעין-עילית אינה עונה על הצרכים בשל תדירותם הנמוכה, כי רבים מתושביה צועדים רגלית לפתח השכונה כדי לעלות על האוטובוסים היוצאים מקריית-ספר, וכי כעת שוקלים במשרדך לצמצם אף את הקו המשרת את אחוזת-ברכפלד.

קולט אביטל: רצוני לשאול: 1.

קולט אביטל: האם נכון הדבר?

קולט אביטל: 2.

קולט אביטל: אם כן – האם מאז הוכפל מספר התושבים בשכונת אחוזת-ברכפלד הוכפלה גם תדירות הקווים לבני-ברק ולירושלים ממנה ובחזרה?

קולט אביטל: 3.

קולט אביטל: האם ייבדקו צורכי השכונה?

שאול מופז: 2-1.

שאול מופז: פעילות קווי השירות במועצה המקומית מודיעין-עילית היא על-ידי הפעלת קווים ישירים מהשכונות אל היעדים הבין-עירוניים שהם בני-ברק וירושלים.

שאול מופז: עם זאת, ובתשובה על השאלה, אין כל כוונה לצמצם את הקו המשרת את שכונת אחוזת-ברכפלד, ואנו אף בוחנים בחיוב הוספת נסיעות בקו 330 לעיר בני-ברק, וזאת לאור הגידול שציינת במספר התושבים.

קולט אביטל: שאלה נוספת.

חיים אמסלם: מסתפק.

קולט אביטל: תודה רבה.

קולט אביטל: שאילתא מס' 197 של חבר הכנסת שלמה בניזרי – לפרוטוקול.

קולט אביטל: חבר הכנסת שלמה בניזרי שאל את שר התחבורה והבטיחות בדרכים ביום כ"ה בסיוון התשס"ו (21 ביוני 2006): לאחרונה רבו הטענות בדבר שירות לקוי בתחבורה הציבורית באזורי האוכלוסייה החרדית.

קולט אביטל: מנגד נטען, כי משרדך בחן את הצרכים ושיפר את השירות.

קולט אביטל: רצוני לשאול: 1.

קולט אביטל: האם נעשו שיפורים בחודשים האחרונים בכל הקשור לערים ולשכונות החרדיות?

קולט אביטל: 2.

קולט אביטל: מי במשרדך בוחן את הצרכים ועוקב אחר השינויים המחייבים הוספת קווים?

שאול מופז: (לא נקראה, נמסרה לפרוטוקול)

שאול מופז: 2.

שאול מופז: לשאלתך מי במשרד בוחן את השיפורים והשינויים המחייבים הקמת קווים - הטיפול בכל נושא התכנון, התפעול, הרישוי והפיקוח בתחום התחבורה הציבורית מתבצע באגף התחבורה הציבורית על כל יחידותיו.

קולט אביטל: שאילתא מס' 198 של חבר הכנסת אמנון כהן – לפרוטוקול.

קולט אביטל: חבר הכנסת אמנון כהן שאל את שר התחבורה והבטיחות בדרכים ביום כ"ה בסיוון התשס"ו (21 ביוני 2006): פורסם, כי חרף הבטחות לכלול את העיר אלעד במפת רכבת ישראל ולבנות בה תחנה, בפריסה העתידית של הרכבת המתייחסת עד לשנת 2011 אין לכך ציון.

קולט אביטל: רצוני לשאול: 1.

קולט אביטל: האם הפרסום נכון?

קולט אביטל: 2.

קולט אביטל: אם כן – מדוע הרכבת לא תעבור בעיר אלעד? 3.

קולט אביטל: אילו ערים ייתוספו בעתיד לתוואי הרכבת, ומתי?

שאול מופז: (לא נקראה, נמסרה לפרוטוקול)

שאול מופז: תחנה זו תקודם תכנונית וסטטוטורית במסגרת תכנון הכפלה וחידוש קו נוסעים במסילה המזרחית, פרויקט שאושר לאחרונה כפרויקט לאומי ונכנס להליך סטטוטורי בות"ל בימים אלו.

שאול מופז: אני מקווה ומאמין שהפרויקט יתוקצב בהמשך על מנת שנוכל לתת מענה מסילתי הולם לציר זה.

קולט אביטל: שאילתא מס' 199 של חבר הכנסת אמנון כהן – לפרוטוקול.

קולט אביטל: חבר הכנסת אמנון כהן שאל את שר התחבורה והבטיחות בדרכים ביום כ"ה בסיוון התשס"ו (21 ביוני 2006): פורסם, כי במגזר החרדי מתלוננים על אי-שוויון בחלוקת התקציבים המיועדים ללימוד בטיחות בדרכים, וכי לפי דוח מבקר המדינה רק בין שליש לרבע מהתלמידים במגזר החרדי השתתפו בתוכנית לבטיחות בדרכים.

קולט אביטל: רצוני לשאול: 1.

קולט אביטל: האם הידיעות נכונות?

קולט אביטל: 2.

קולט אביטל: אם כן – מה הוא התקציב ללימוד בטיחות בדרכים לתלמידים, וכיצד הוא חולק בשנת 2005, לפי מגזרים וערים?

קולט אביטל: תשובת שר התחבורה והבטיחות בדרכים שאול מופז: (לא נקראה, נמסרה לפרוטוקול) 2-1.

קולט אביטל: תקציב החינוך לזהירות בדרכים עמד בשנת 2005 על כ-27 מיליון ש"ח, מהם כ-18 מיליון ש"ח מתקציב הרשות הלאומית לבטיחות ובדרכים וכל היתר מתקציב משרד החינוך.

קולט אביטל: התקציב מיועד כמובן לכלל המגזרים.

קולט אביטל: כיום אין בידי משרדי החינוך והתחבורה פירוט חלוקת התקציב בפילוח של ערים ומגזרים.

קולט אביטל: בכוונת משרד התחבורה, באמצעות הרשות הלאומית לבטיחות בדרכים, לדרוש ממשרד החינוך כבר בשנה זו לפלח את הדיווח התקציבי, לפי חלוקה לערים ולמגזרים.

קולט אביטל: מדובר במדיניות כוללת של הרשות הלאומית לבטיחות בדרכים לקיים בקרה שתפלח את תוכנית העבודה למגזרים, ובכלל זה המגזר החרדי.

קולט אביטל: בשנת 2005 היינו עדים לחוסר היענות של המגזר החרדי לשלב את נושא הזהירות בדרכים בתוכנית הלימודים.

קולט אביטל: כיום קיימת היענות רבה יותר להכנסת תכנים אלו בבתי-הספר היסודיים שאינם מתוקצבים על-ידי הרשות אלא על-ידי משרד החינוך.

קולט אביטל: דווקא היכן שהרשות כן מתקצבת, בבתי-הספר התיכוניים, אין מוכנות מצד המגזר החרדי להכנסת התכנים.

קולט אביטל: אנו נמשיך ונפתח את לימוד הנושא החשוב של זהירות בדרכים בכל מוסד ומסגרת שבהם תהיה היענות.

קולט אביטל: שאילתא מס' 200 של חבר הכנסת מג'אדלה – לפרוטוקול.

קולט אביטל: חבר הכנסת גאלב מג'אדלה שאל את שר התחבורה והבטיחות בדרכים ביום כ"ה בסיוון התשס"ו (21 ביוני 2006): פורסם ב-Ynet, כי בהתנהלות רכבת ישראל יש כשלים וליקויים העשויים לעלות בחיי אדם, וכי לפי דוחות חקירה פנימיים של רכבת ישראל אין דיווח הולם ויישום המלצות ועדות חקירה פנימיות מתעכב.

קולט אביטל: רצוני לשאול: 1.

קולט אביטל: האם הדברים נכונים?

קולט אביטל: 2.

קולט אביטל: אם כן – מדוע המלצות הדוחות אינן מיושמות?

קולט אביטל: 3.

קולט אביטל: מה ייעשה לשיפור המצב?

שאול מופז: (לא נקראה, נמסרה לפרוטוקול)

שאול מופז: הוועדה לא מונתה לשם ראווה וכסות עיניים בלבד, והיא פעלה במלוא המקצועיות והשקיפות.

שאול מופז: בכוונת משרד התחבורה לתקן מן השורש ליקויים אשר עליהם הצביעה הוועדה וכן לשרש את תופעת האי-ציות של הנהגים לתמרורי מסילה.

שאול מופז: אשר לפתרונות המעשיים העומדים לרשותנו.

שאול מופז: הפתרון האופטימלי שעליו אנו עמלים הוא הפרדת המפגש בין הרכבת לרכב.

שאול מופז: כיום קיימות כ-130 נקודות מפגש, וזאת לאחר שמתחילת השנה נסגרו כ-25 מפגשים.

שאול מופז: הוריתי להנהלת משרד התחבורה לתת עדיפות מרבית לתוכנית ההפרדות המפלסיות.

שאול מופז: התקציבים מוערכים ב-1.3 מיליארד שקלים שקיימים במסגרת התוכניות הרב-שנתיות של רכבת ישראל.

שאול מופז: עיקר הבעיות הין פרוצדורליות, ואני חייב לשבח בהזדמנות זו את פקידי משרד הפנים אשר מזרזים ככל הניתן את הסרת המכשולים הללו.

קולט אביטל: שאילתא מס' 201 של חבר הכנסת חיים אמסלם: שביתת עובדי רשות שדות התעופה.

קולט אביטל: בבקשה.

קולט אביטל: חבר הכנסת חיים אמסלם שאל את שר התחבורה והבטיחות בדרכים ביום כ"ה בסיוון התשס"ו (21 ביוני 2006): ביום שלישי, 6 ביוני 2006, שבתו לפתע וללא התרעה עובדי רשות שדות התעופה.

קולט אביטל: הדבר הסב נזק וכאב לאלפי נוסעים בנתב"ג ובאילת.

קולט אביטל: רצוני לשאול: 1.

קולט אביטל: מדוע הוכרזה השביתה? 2.

קולט אביטל: מה ייעשה על מנת למנוע שביתות נוספות, בעיקר בחודשי הקיץ?

שאול מופז: 1.

שאול מופז: השביתה שעליה שאל חבר הכנסת התרחשה ביום 6 בחודש יוני, על-ידי ועד העובדים הכללי של רשות שדות התעופה.

שאול מופז: השביתה נעשתה שלא כמקובל וללא אישורים מהגופים המוסמכים כנדרש.

שאול מופז: השביתה נמשכה כשלוש שעות, ובמהלכן הנהלת הרשות נקטה את כל האמצעים להביא להפסקתה, ובכלל זה פנייה לערכאות להוצאת צו מניעה.

שאול מופז: הצעדים שננקטו על-ידי הוועד היו כאמור חד-צדדיים, ולצערנו הרב פגעו בראש ובראשונה בציבור הנוסעים.

שאול מופז: 2.

שאול מופז: קיימת הבנה עם ועד העובדים כי לא יינקטו צעדים כאלה בעתיד, והוועד אף הצהיר על כך באמצעי התקשורת.

שאול מופז: כל חריגה במרקם יחסי העבודה תטופל באופן מיידי ונחרץ לשם הפסקתה.

שאול מופז: עד כאן תשובתי.

קולט אביטל: שאלה נוספת, בבקשה.

חיים אמסלם: אדוני השר, תודה על תשובתך.

חיים אמסלם: הייתי רוצה לציין שבמקרה לפני כשבועיים שבתי מחוץ-לארץ בטיסת "אל על" מניו-יורק, זה היה לפנות בוקר, ולקח לי למעלה משעתיים לאסוף את המזוודות.

חיים אמסלם: היתה תופעה שהמסוע של המזוודות עבד דקה וחצי עד שתי דקות והפסיק לרבע שעה.

חיים אמסלם: 200-300 איש המתינו למעלה משעתיים למזוודות שלהם.

חיים אמסלם: הרגשתי שזו שביתה איטלקית.

חיים אמסלם: מה אדוני אומר על כך?

שאול מופז: זה לא היה בשאילתא שנשאלנו.

שאול מופז: אינני יכול לענות על השאלה הספציפית הזאת בלי לבדוק את המקרה.

שאול מופז: יכול להיות שאכן היתה שביתה איטלקית, או שהיתה תקלה או איחור או כל דבר אחר.

שאול מופז: אני מציע שבהזדמנות אחרת אנחנו נבדוק את הדבר הזה.

שאול מופז: אולי תיתן לי את הפרטים כתובים באופן שאני אוכל להגיש אותם לרשות שדות התעופה ולקבל תשובה מוסמכת.

שאול מופז: אני לא מכיר את המקרה הזה.

קולט אביטל: האם אדוני השר יוכל להעביר תשובה בכתב אם הוא יקבל את הפרטים?

שאול מופז: אין שום בעיה.

קולט אביטל: תודה רבה.

קולט אביטל: השאילתא הבאה, מס' 277, של חבר הכנסת יצחק זיו: תשלום אגרת רשיון רכב לנכה.

קולט אביטל: חבר הכנסת יצחק זיו שאל את שר התחבורה והבטיחות בדרכים ביום ב' בתמוז התשס"ו (28 ביוני 2006): מבירור עם משרד הרישוי עולה, כי נכה 100% מקבל הנחה משמעותית בתשלום אגרה לחידוש רשיון רכב שנתי, ואולם עם הגיעו לגיל 65 נשללת ממנו הזכות לקבל הנחה זו.

קולט אביטל: רצוני לשאול: 1.

קולט אביטל: מדוע נשללת ההנחה לנכה 100% המגיע לגיל 65? 2.

קולט אביטל: מדוע נוקט משרדך מדיניות זו ואינו מקל על אוכלוסיית הנכים המתבגרת?

שאול מופז: אני רוצה לומר, ראשית, שאין מגבלת גיל על הזכאות להנחה באגרת רישוי לנכה ואין מתן ההנחה מופסק בהגיע הנכה לגיל 65.

שאול מופז: האוכלוסייה שלדידה כן קיימת בעיה היא אוכלוסיית הנכים המבוגרים שנעשו נכים לאחר גיל 65.

שאול מופז: לפתרון הבעיה, ובעיות אחרות הנובעות מתהליך זה, מוביל משרד התחבורה והבטיחות בדרכים עבודת מטה בשיתוף משרד הבריאות, משרד האוצר והמוסד לביטוח לאומי ליצירת הליך חדש למתן אישורי זכאות.

שאול מופז: ההליך ייתן מענה גם למי שנעשה נכה לאחר גיל 65.

קולט אביטל: שאלה נוספת.

יצחק זיו: אני מסתפק.

יצחק זיו: תודה.

קולט אביטל: תודה רבה.

קולט אביטל: שאילתא מס' 278 של חבר הכנסת זבולון אורלב – לפרוטוקול.

קולט אביטל: חבר הכנסת זבולון אורלב שאל את שר התחבורה והבטיחות בדרכים ביום ב' בתמוז התשס"ו (28 ביוני 2006): שיפורים ותיקונים הנערכים בכבישים הבין-עירוניים והעירוניים בשעות היום גורמים לשיבושי תנועה ולעיכובים רבים בתעבורה.

קולט אביטל: רצוני לשאול: 1.

קולט אביטל: האם קיימות הנחיות למניעת שיבושים בתעבורה בזמן הטיפול בכבישים, ואם כן – מה הן? 2.

קולט אביטל: מדוע אין מחייבים את המבצעים לפעול אך ורק בשעות הלילה?

שאול מופז: (לא נקראה, נמסרה לפרוטוקול) 2-1.

שאול מופז: מטבע הדברים, על דרך הכלל, עבודות בכבישים גוררות הפרעה לתנועה.

שאול מופז: לכן, השאיפה היא כמובן לעבוד בשעות שיש בהן נפח תנועה נמוך, קרי בשעות הלילה.

שאול מופז: שעות העבודה בכבישים נקבעות על סמך המלצת משטרת ישראל וכן נפחי התנועה בקטע.

שאול מופז: החריגים לעניין שעות העבודה הם: א.

שאול מופז: עבודות שלא ניתן להפסיקן לאחר שהחלו - כגון העברות תנועה, הריסת מבני דרך מורכבים, הרכבת קורות וגשרים.

שאול מופז: מכל מקום, עבודות כגון אלו יתחילו בדרך כלל בימי חמישי בערב, כאשר הגלישה היא לימי שישי בבוקר, שהוא יום עבודה קצר יותר במשק; ב.

שאול מופז: עבודות בשוליים שאינן מפריעות לתנועה; ג.

שאול מופז: כאשר קיים סיכון בלילה או שלא ניתן לבצען בלילה - כגון עבודות ניקוי רגליות, תיקוני סדקים בגשרים וכיוצא באלה.

שאול מופז: לסיכום, ככלל עבודת דרך תמיד תתחשב בציבור הנהגים.

שאול מופז: עם זאת, כאשר טובת העניין מחייבת זאת, תתבצע העבודה בלילה תוך גרימת אי-נוחות מינימלית לציבור הנהגים.

קולט אביטל: אני מודה לך, אדוני השר.

קולט אביטל: הודעה ליושבת-ראש ועדת הכנסת, בבקשה.

): גברתי היושבת-ראש, רבותי חברי הכנסת, יש לי פה ארבע הודעות של ועדת הכנסת.

): אני מודיעה בזאת על חילופי אישים בוועדות כדלקמן: בוועדת החוץ והביטחון, מטעם סיעת הליכוד, במקום חבר הכנסת יובל שטייניץ יכהן חבר הכנסת דני נוה.

): חילוף זה ייכנס לתוקף ביום 22 באוגוסט 2006.

): בוועדה המיוחדת לפניות הציבור, מטעם סיעת ישראל ביתנו, במקום חבר הכנסת יוסף שגאל יכהן חבר הכנסת רוברט אילטוב.

): הודעה נוספת.

): הכנסת החליטה בישיבתה ביום רביעי, י"ח בסיוון התשס"ו, 14 ביוני 2006, להעביר לוועדה המשותפת של ועדת הכספים והוועדה המיוחדת לזכויות הילד את הצעתו של חבר הכנסת שמואל הלפרט בנושא: 350,000 ילדים בסכנת חיים בגלל העוני וקיצוץ קצבאות הילדים.

): בכפוף להוראות סעיף 16(א) ו-(ב) לתקנון הכנסת, על ועדת הכנסת להרכיב ועדה משותפת במספר חברים שווה מכל אחת משתי הוועדות ולקבוע את העומד בראשה.

): ועדת הכנסת החליטה, כי הוועדה המשותפת תהיה בת עשרה חברים, חמישה מכל ועדה, בראשות יושבת-ראש הוועדה המיוחדת לזכויות הילד.

): חברי הכנסת מטעם הוועדה לזכויות הילד הם: שלי יחימוביץ, שמואל הלפרט, דב חנין, יעקב מרגי ודוד טל; חברי הכנסת מטעם ועדת הכספים: ישראל כץ, סטס מיסז'ניקוב, שי חרמש, יצחק וקנין ואלחנן גלזר.

): הודעה נוספת.

): ועדת הכנסת קבעה בישיבתה היום את הוועדות הבאות לדיון בהצעות חוק ובהצעות לסדר-היום כדלקמן: ועדת הכנסת תדון בהצעת חוק-יסוד: הכנסת (תיקון – מועד ישיבת הפתיחה של הכנסת), הצעת חבר הכנסת דוד טל – פ/110/17, ובהצעת חוק בעלת שם זהה של חבר הכנסת משה גפני - פ/374/17, לשם הכנתן לקריאה ראשונה.

): ועדת הפנים ואיכות הסביבה תדון בהצעה לסדר-היום בנושא: ניתוק מים בבתי תושבים ביישובי הצפון, הצעתו של חבר הכנסת מגלי והבה.

): הודעה אחרונה, ולה, גברתי היושבת-ראש, אני אצטרך את אישורה של הכנסת.

): הכנסת החליטה ביום ח' בתמוז התשס"ו, 4 ביולי 2006, להעביר את הצעת חוק שירות לאומי בהתנדבות לבנים (תיקוני חקיקה), התשס"ו-2006, לדיון בוועדת החוץ והביטחון לשם הכנתה לקריאה שנייה ולקריאה שלישית.

): יושב-ראש ועדת העבודה, הרווחה והבריאות ביקש להעביר את הצעת החוק לדיון בוועדת העבודה, הרווחה והבריאות.

): השר המתאם בין הממשלה לכנסת ביקש בסוף דבריו במליאה להעביר את הצעת החוק לדיון בוועדת העבודה והרווחה, ולא נשמעה הצעה אחרת.

): יושב-ראש ועדת החוץ והביטחון נתן הסכמתו להעברת הצעת החוק לדיון בוועדת העבודה, הרווחה והבריאות.

): לאור הסכמה זו, ועדת הכנסת ממליצה לכנסת לשנות את החלטתה ולהעביר את הצעת החוק מוועדת החוץ והביטחון לדיון בוועדת העבודה, הרווחה והבריאות.

): כפי שאמרתי, אני מבקשת מגברתי היושבת-ראש שהכנסת תאשר את ההודעה הזאת.

קולט אביטל: תודה רבה.

קולט אביטל: אנחנו עוברים אפוא להצבעה בקשר לתוכן ההודעה האחרונה - העברת הצעת החוק לוועדת העבודה, הרווחה והבריאות.

קולט אביטל: נא להצביע.

קולט אביטל: הצבעה מס' 8 בעד הצעת ועדת הכנסת – 5 נגד – אין נמנעים – אין הצעת ועדת הכנסת להעביר את הצעת חוק שירות לאומי בהתנדבות לבנים (תיקוני חקיקה), התשס"ו-2006, מוועדת החוץ והביטחון לוועדת העבודה, הרווחה והבריאות נתקבלה.

קולט אביטל: חמישה בעד, בתוספת קולו של השר – שישה, אין מתנגדים, אין נמנעים.

קולט אביטל: הצעת החוק עוברת לוועדת העבודה, הרווחה והבריאות.

קולט אביטל: חברי חברי הכנסת, אדוני השר, תם סדר-היום.

קולט אביטל: הישיבה הבאה תתקיים מחר, יום רביעי, ט"ז בתמוז התשס"ו, 12 ביולי 2006.

קולט אביטל: ישיבה זו נעולה.